Lauro Ikastolako DBH-ko 1. mailako ikasleen bisita. (Loiu-Bizkaia) | Ollerias - Museo de Alfarería Vasca\n2010ko Martxoak 23 - 00:16-(e)an idatzia\nBisita honek, gure ingurugiroa hobeto ezagutzeko aukera ematen die, buztinaren osagaiak eta esmalteak egiteko behar diren mineralak ezagutuz. Buztingintzari buruzko galderak egiten dituzte, baita gaur egungo eta antzinako ekoizpen moduetaz ere. Lanbidearen ikaskuntzan eta gure buztingintzako maisuengan interesa agertzen dute. Bizimodu honi buruz gehiago jakin nahi dute, baita eskulangintzaren ekoizpenaz eta bere zailtasunetaz ere.\nBisita sakona da, parte-hartzekoa, eta guretzat oso pozgarria ikasleek jartzen duten interesagatik.\nGaur, “ A “ taldeko ikasleekin, lanbide hau ondo ikasteko behar den pazientziaz, eta pieza bakoitza eder bihurtzeko jarri behar den maitasunaz mintzatu gara.\nEta baita ere erakutsi dizkiegu ontzi bilduma hau. Zerk elkartzen ditu eta zerk bereizten ditu?\nGaurko "B" taldekoei egin diegu beste galdera bat: portzelana zeramika da?\nArgazkian agertzen diren katiluen artean, bata Meissen, Alemanian, egina dago eta bestea Japonian.\nAsteazkenean "C" taldekoekin esperimentu bat egin dugu. Buztinezko ontzi bat, egin berria, impermeablea da baina labetik pasatu ondoren 950º tan, hau da, zeramika bihurtu denean, porosoa da. Horregaitik esmaltatzen dira ontziak, poroak estaltzeko.\nGaur, osteguna, Lauro Ikastolako DBHko 1.mailako “D” taldekuekin Herri guztietan keramika funtsezkoa dela ondorioztatu dugu nahiz eta kultura zein bizi modu ezberdinak izan. Erabilpenara egokituz, itxura ezberdineko ontzi asko daude.\nGaur euskal zeramikan aurkitzen diren ontzi batzuetaz jardun gara. Museotik hiru ontzi aukeratu beharko bazenituzte duten berezitasunagatik, ¿zeintzuk aukeratuko zenituzke? Guk hauek hautatu ditugu: katilua, pitxarra eta pegarra.\nHona hemen 3 ontzien argazkiak. ¿Zein da zein? Eta ¿zertarako balio zuten?\nOstiralean, “E” taldearekin txerri hilketa eta elikagaien kotserbarako erabiltzen ziren keramikazko ontziez mintzatu dugu. Hozkailu eta izozkailuak asmatu baino lehen ere, elikagaiak hilabeteetan zehar mantendu behar izaten ziren. Haragia, arraina, fruituak eta ortukariak hilabeteetan zehar gorde ohi ziztuzte. Kontserbaren kultura oso hedatua egon da gure lurraldetan. Bazekiten arraultzeak ere, hilabete batzuetan fresko mantentzen. ¿Nola lor zezaketen iraunaraztea hotzik gabe? ¿Zenbat kontserbante natural ezagutzen dituzu eta zertarako erebili ohi ziren?\nBi ontzi hauek, barreinua eta tinaja, aintzinean elikagaiak iraunarazteko ezinbestekoak izan dira.\nEkaina, 2020 (1)


Edalontzia, ura eta elefantea | Erlijioabizi.com\nFiled Under erlijio ezberdinak, espiritualitatea\nEliza Katolikoa Fedearen Urtea ospatzen ari da. Gotzainok, fedea bere osotasunean gordetzeko zerbitzua jaso dugu. Hiru maila biltzen dituen zeregina da: Fede koherentea izan, pedagogiaz predikatu eta aurkako okerrak zuzendu. Zentzu horretan, gure inguruan, gure fede katolikoarekin bat ez datozen jainkozaletasunaren eta espiritualtasunaren gainean zabaltzen ari diren hainbat irudik kezkatzen naute. Bi irudi hauez ari natzaizue zehazki: “Edalontzia eta ura”:\nErlijioa eta espiritualtasunaren arteko bere izketarekin parekotasuna egin nahi duen irudia da. Erlijioak edalontzia lirateke (edalontzi asko dago); eta espiritualtasuna aldiz, ura. Ildo honetatik, edalontzi ezberdinak baliagarri dira ura edateko eta haien beharrik gabe ere edan genezake. Erlijioekin, gauza bera: guztiak dira baliagarri, espiritualtasunaren ura edan ahal izateko. “Elefantea”: Elefante baten inguruan, erlijio ezberdinetako jantziak soinean daramatzaten pertsonaiak irudikatzen dira; guztiak ere begiak estalita: Gotzain katoliko batek eskuez elefantearen tronpa ukitzen du; monje budista batek, haren letagina; agintari islamiarrak atzeko hankak laztantzen ditu; errabino batek elefantearen belarri bat du esku artean,… Eta irudiaren azpian zera dio: “Jainkoa, erlijioek Haren inguruan diotena baino handiagoa da”. Hartaz, irudi honen arabera, erlijio guztiak gizona Jainkoarengana heltzeko egiten duen saiakera antzua dira. Norbaitek esana da, erlatibotasuna dugula, sekularizatutako mendebaldeko kulturaren ezaugarririk azpimarragarriena. Eta ezbairik gabe, gogoeta teologikoa ere, ez dago arrisku honetatik salbu.\n“Erlijio pluraltasunaren” teoria- hau da, erlijio guztiak zilegi direla uste izatea- erlijiotasunaren irakurketa erlatibotasunaren arabera egin izanaren ondorio besterik ez da. “New Age” edo Aro Berria deritzon hori ere, erlijioaren arloan erlatibotasunak duen eraginaren ondorio dugu. Egun, sinkretismoa eta esoterismoa modan ditugu; “denera” zabalik dagoen espiritualtasunaren adierazgarri dira, “ezertan” sinesteko beharrik gabe. Hala ere, ildo horretatik gure garaiko espiritualtasuna aurkituko dutela uste dutenak, guztiz oker dira. Erromako Inperioan nagusi zen paganismoaren kopia baino ez dugu; kristautasunak aurre egin behar izan zuena, alegia. Oso adibide argia jarriko dizuet; Simanco eta San Anbrosiok IV. Mendean izandako hika-mika: Simanco izeneko Erromako Senatuko presidenteak, “Garaipenaren aldarea” ezarri zuen Senatuan. Senatari guztiek aldarean intsentsua erre behar zuten, euren sinesmena zena zela ere, Simancoren aburuz, kristautasuna eta paganismoa pareko zirelako. Haren iritziz erlijio guztiak zilegi ziren, gu guztion gainetik dagoen eta inoiz ukituko ez dugun errealitatea aurkitzeko bideak baino ez bai dira. Bere ustea, esaldi bakar batek laburtzen du: “Hain Misterio handira iristeko ez da posible bide bakar bat baino ez izatea”. Kristauek uko egin zioten aldare hartan intsentsua erretzeari. Milango gotzain zen San Anbrosiok, zera esan zion Simancori: Egiaz, Jainkoaren misteriora gizakiak ezingo du bere kasa iritsi, baina Jainkoaren Errebelazioari esker, misterio hori eskuragarri egin zaigu.\nKristautasuna ez da gizonak Jainkoarenganaino egiten duen bidea, Jainkoak gizakiarengana heltzeko egiten duena baizik. Hartaz, San Anbrosioren hitzetan, Jainkoarenganaino iristeko bideak ez dira anitzak, bakarra baino: Jainkoak gugana etortzeko erabili duena, hain zuzen. Simanco senatari fedegabearen ustez -eta gaur egungo erlijio pluraltasunaren aldekoen aburuz- “hain Misterio handira iristeko bide bakar bat baino ez izatea ezinezkoa da”. Hala ere, San Anbrosiok, politeismoa irrazionala dela eta Jainkoak Errebelazioari esker harengandik aske egin gaituela azpimarratzen du. Beste erlijioen aurrean, kristautasuna ez da gnosisa, hau da, ezagutzaren bitarteko salbamena; alderantziz, Kristoren Haragitzea, Heriotza eta Berpizkundearen gertakizun historikoetatik abiatuta, Jainkoak bizitzaren Misterioaren bidea zabaldu digu. Hemen datza kristautasunaren ezaugarririk nagusiena: Gizakion historian gertakizunik garrantzitsuena, Jainkoaren etorrera dugu; Hura, Kristoren bitartez, gizakiaren bila irten zitzaigun. Honenbestez, erlijio-pluraltasunaren teoria eta Jaunaren Gizakundean dugun fedea bateraezinak dira.\nErlatibismoaren eta sinkretismoaren joerak eta Aro Berria deritzona, ez dira “berriak” inolaz ere; erromatarren paganotasunaren berrargitalpena baizik. Biek ere ezin onartu edo jasan dezakete, Jesukristo, “Jainkoaren eta gizon-emakumeen bitarteko bakarra” (1 Tm 2, 5) izatea. Izan ere, bi mila urteren ostean, ez da batere erraza heresia berri-berria eta orijinala asmatzea! Berrogeita hamar urte betetzen dituen honetan, Vatikanoko II. Kontzilioa berraurkitzeko aukera paregabea dugu. Hark oso modu orekatuan onartzen du hainbat erlijiotan topatu dezakegula egiaren hazia eta baita Ebanjeliorako prestatzeko modua (ik. LG 16). Baina halaber, Jainkoaren Errebelazioa eta erabateko salbamenerako bitartekoak, Kristorengan eta Haren Elizan bakarrik topatuko ditugula, gogoratzen zaigu. (ik. UR 3).\nLaburbilduz, Jesukristo ez da ura soila, edalontzia ere bada. Izan ere, gizakiok gure zainak eta haragia bizitza galdu gabe bereizi ezin ditugun modu berean, kristautasunean ere ezin ditugu erlijiotasuna eta espiritualtasuna banandu. Jose Ignazio Munilla Donostiako gotzaina\nGure gotzaiek idatzitako #gutunpastorala 33 txiotan.


ENEKO GARMENDIAK 17 URTEKO EUSKADIKO ERREKORRA - Tolosaldea IKT - Igeriketa Kirol Taldea\nEneko Garmendia Otaegik (2002, Tolosa) Euskadiko 17 urteko errekor berria ezarri du 100 bizkar frogan (25 metroko igerilekua). Gijonen jokatu berri den Espainiako absoluto mailako neguko txapelketan izan da eta lortutako marka 55”58 izan da. Aurretik errekorra Bidasoa XXI taldeko Yerai Lebonen eskutan zegoen eta 2009tik zegien ezarrita.\nDenboraldi hasera honetan lortutako emaitza hau iazko denboraldiaren jarraipena eta lan serio eta gogorraren ondorioa dira zalantzarik Gabe. Zorionak Eneko, bejondeizula!


Etxerat AE - Barañaingo Udalak Karmele Solaguren dispertsioaren biktima gisa aitortu du; beste aurrerapauso bat\nBarañaingo Udalak Karmele Solaguren dispertsioaren biktima gisa aitortu du; beste aurrerapauso bat\nETXERAT (2018-XI-30). Karmele Solaguren Goikoetxea dispertsioaren biktima gisa aitortzen duen mozioa onartu du Barañaingo Udalak. Mozioa Barañaingo 813 herritarren sinaduraren sostenguarekin aurkeztu da eta EH Bildu, I-E, Participando en Barañain eta Geroa Bairen aldeko botuekin onartu da. UPN, PSN eta Pueblo de Barañain taldeek aurka bozkatu dute.\nEtxerat Elkarteak oso positiboki baloratzen du Karmele Solaguren Barañaingo bizilaguna, 2004ko abenduaren 6ean Madrilgo Alcala Meco espetxera bidean, semea ikustera zijoala, auto batek harrapatuta hil zena “dispertsioaren biktima” gisa aitortu izana Barañaingo Udaletxean. Antzeko mozioak ere onartu izan dira azkenaldian Iruñean, Sara Fernandezen kasuan eta aurretik, Ruben Garateren kasuan, Otxandion.\nDispertsio politikak eragin dituen 16 heriotza biktimen memoria eta aitortza aldarrikatzen dugu, haiek toki eta egoera horietan egotera behartu zituzten salbuespenak dispertsioak eragin baitzituen. Ez zuten bertan egon behar, ez zuten bidaiarik egin behar, ez zuten beharrezkoak ez ziren arriskuak hartu behar; baina bisita eskubidea bermatu ahal izateko dispertsio politikak ezarri zien salneurri eta bidesaria izan zen. Beraien heriotzak guztioi ezarri zaigun sufrimenduaren ondorio dira. Arrazoi horregatik, eskubide osoz, beraien memoria eta aitortza aldarrikatzen dugu. Sufrimenduarekin behingoz amaitzeko bermea izan behar dute aitortza hoiek, gertatutakoa inoiz gehiago ez errepikatzeko.


Kultura bonuak eskuragarri daude Arrasaten ere - Mondraberri\nKultura bonuak eskuragarri daude Arrasaten ere\nGipuzkoako 64 liburu-dendek bat egin dute asteazken honetan hasten den Bono-kultura kanpainarekin. Arrasaten Elkar liburu-denda egongo dira eskuragarri.\nTestua:Mondraberri. Argazkia: Elkar. 2018ko abenduak 7, ostirala.\n8.854 kultura bono jarri dira salgai Gipuzkoako 64 liburu-dendetan. 3.542 bonu euskaraz dauden kultur produktuak erosteko dira eta 5.312 bonu euskara ez den beste hizkuntza batean dauden kultur produktuak erosteko. Horretarako, Kulturako Departamentuak 85.000 eurotako dirutza jarriko du.\nAurten udalerriak 64 izango dira, iaz baino bost gehiago, eta liburu dendak ere iaz baino hamahiru gehiago izango dira. Arrasaten ere egongo dira eskuragai kultura bonuak Erdiko kaleko Elkar liburu-dendan.\n- Euskal kultur produktuen bonuak gehienez 12 euroko hobaria izango du 20 € baino gehiagoko erosketa egiterakoan.\n- Euskara ez den bestelako hizkuntzetako kultur produktuen bonuak gehienez 8 euroko hobaria izango du 20 € baino gehiagoko erosketa egiterakoan.


Izenburua: Arranotxu, euskal gerlari mitikoa\nArranotxu, euskal gerlari mitikoa Patxi Huarte Zaldieroak osatu duen azken komiki albuma da, azken urteotan Xabiroi komiki aldizkarian argitaratzen joan den Arranotxuren istorioekin osatu duena. Bilduma, beraz, bina orri dituen hamaika istorioz osatzen da, istorio guztietan Arranotxu eta beste zenbait protagonista errepikatzen diren arren. Komikian, besteak beste, laminak, galtzagorriak, basajauna eta horrelako pertsonaia mitologikoak agertzen dira. Horrez gain, superheroiak ere ikus daitezke, hala nola Superman, Batman eta Robin. Nolanahi ere, heroi baten antitesia da Arranotxu.\nIzenburua: Nola izan garen gauza\nIban Zaldua idazleak euskal gatazkari buruz idatzi dituen ia ipuin guztiak jasotzen dituen liburua da, edo berak esango lukeen bezala, “gauzaz” aritzen direnak, Zalduak erabiltzen duen eufemismoa baliatuta. Irakurleak ipuin-bilduman 60 testu aurkituko ditu, Zalduak ibilbide luzean idatzitakoak. Azpimarratu behar da Ibon Egaña kritikoak egindako hitzaurrea edo sarrera, atzeko azalean Uxue Apaolazak liburua irakurtzeko bildu dituen arrazoiak eta, azkenik, epilogo modura egindako testu teoriko bat, “gauzaz” idazteko arrazoiak jasotzen dituena. Apaolazaren hitzetan “fikzioak baino ezin dizkigu zenbait gauza kontatu”.\nEgilea: Leire Vargas\nLeire Vargasen estreinako liburua da Dena ametsa den irudipena. Ahots gazte eta berri bat, edertasun eta nortasun handien jabe, Irun Hiria saria merezi izan duena. Duela lau urte idazten hasi zen, eta aurtengo udaberrian idatzi du olerkirik berriena. Hiru ataletan antolatuta datoz 40 poemak: Zuloak, Ateak eta Zubiak. Gorpuztasuna eta lantzen du lehen atalak —elikadura nahaste batek zeharkatutako gorputz bat—; bigarren atalean ideologiaz zein politikaz aritzen da, haiek sortutako zalantzez; eta hirugarren atala pertsonen arteko harremanen ingurukoa da. Xabier Mendiguren editoreak zehaztu duen bezala, bere ahots poetikoa «mintasunetik» ateratzen du.\nIzenburua: Infinitua ihi batean\nLiburuen historiari buruzko liburua da hau. Liburuan zehar, nolakoak ziren lehengo liburuak kontatzen digu eta nola sortu zen Alexandriako liburutegia. Horretaz gain, bidaia-liburua ere bada, besteak beste, Erroma, Oxford eta Sarajevora eramango gaituena. Baina gauza guztien gainetik, liburuen salbatzaileei buruzko liburu bat da, horiek baitira saiakera honen egiazko protagonistak. Hortaz, saiakeran ohikoak ez diren osagaiak biltzen ditu: umorea, narrazioak, kazetaritzako pasarteak, testu poetikoak, etimologiak, biografia laburrak… Fernando Reyren itzulpena bikaina da, esan gabe doa.\nIzenburua: Eraikuntzarako materiala\nIrakurlearentzat iktusa izan berri duen aitaren ondoan hasten da eleberria, baina hasieratik argi geratzen da gainbehera askoz ere lehenagotik datorrela: aita alkoholikoa da, eta, neska, alkoholiko baten alaba. Baina misterioa da aita: ia 40 urtez etxe berdinean bizi arren, apenas dute harremanik. Ohe ondoan ezagutzen dugun alabaren historia kontatzen du liburuak kronika intimo batean: aita eraisten doan heinean, alaba bere burua eraikitzen doa. «Hondarrezko erlojua bezala, erdi bat hustu ahala betetzen da beste erdia».\n56. Durangoko Azokako egitaraua, katalogoa, albisteak eta erreserbak egiteko aukera webgunean.\n#DAMOLAT, euskara eta euskarazko kultura sustatzeko gazteei zuzendutako proiektua


‘Keinu’ antzerki ikastaroak antolatu dituzte Gernikan - KULTUR SHAREA\nZiomara Hormaetxek, Maren Basterretxeak eta Eneritz Artetxek eskainiko dituzte saioak maiatzeko asteburuetan.\nArtedramak eta Gernikako Kultur Etxea Fundazioak elkarlanean, arte eszenikoetara hurbildu nahi duten herritarrei aukera luzatu nahi die jolasa, irudimena eta sorkuntza elementu nagusitzat dituen antzerkiaren abenturan murgiltzeko. “Gernika-Lumon kultur eskaintza anitza emateko asmotan Keinu antzerki ikastaroak ere eskaini nahi ditugu”. Horretarako, arte eszenikoen mundura lehen pausua emateko tailer trinkoak euskaraz proposatzen dituzte eta horiekin batera antzerkigile ezberdinen begirada ezagutzea dute helburu. “Gure keinu antzerkigileei, antzerkizale eta etorkizuneko aktoreei zabaldu nahi diegu gure herrian eta eskualdean”.\nBeste behin ere, antzerkia jolas moduan euskara hutsean lantzea da antolatzaileen erronka nagusia. “Saio hauetan ikasle bakoitzak bere sormenezko unibertso propioa eraikitzea gustatuko litzaiguke eta antzerkiak dituen forma guztiak ezagutzea gurekin”.\nHiru asteburutan 6 eta 11 urte bitarteko haurrentzako ikastaro trinkoak biltzen ditu Keinu programak:\nAurrenekoa maiatzaren 8an eta 9an izango da Ziomara Hormaetxerekin Astran. Irudimena dantzatuz izenpean, Hormaetxek dantza gure egunerokotasunera eramateko aukera bat bezala ikusten du tailerra. “Gure eguneroko bizipenak mugimendura eramateko aukera bat. Irudimenerako zabalgunea, ate ireki bat. Bakoitzak bere irudimenean eraikitako irudiak izango dira mugimendua lantzeko abiapuntua”, azaldu du.\nBigarrena maiatzaren 15ean eta 16anizango da Maren Basterretxearen eskutik. Biziarazi izenpean, haurrak txotxongiloen antzerkira hurbiltzea du helburu tailer honek. “Ezagutzen al dugu txotxongiloen mundu zabala? Munduko kultura guztietan aurki daitekeen fenomenoa da txotxongiloa, eta material zein ezaugarri guztietakoak daude. Objektu sinpleenari irudimen eta teknika apur batekin bizia dario. Gizakion itxura hartzen dute, baina imajinatu ezin ditugun horiek ere egin ditzakete txotxongiloek, gure gaitasunetatik kanpo doaz. Hortik, Jainko Txiki bezala izendatzea zenbaitek. Gure gorputza eta objektuak jarriko ditugu jolasean tailerrean zehar txotxongiloen biziaren oinarriak ulertu eta praktikan jartzeko”, azaldu du Basterretxeak.\nEneritz Artetxek eskainiko du hirugarren eta azken ikastaroa maiatzaren 22an eta 23an, Gorputza, espazioa eta irudipena izenpean. “Saio hauetan gorputzarekin, espazioarekin eta irudimenarekin jolastuko gara”, azaldu du Artetxek. Gorputz eta ahots adierazpena landuko dituzte, haurrak irudimenezko egoera ezberdinetan murgilduko dira eta hainbat pertsonaia gorpuzteko aukera izango dute. “Jolas zein inprobisazio ezberdinen bidez, gure sormena eta adierazpena jarriko ditugu martxan. Gorputza, mugimendua eta irudimena erabiliz gure artean komunikatu eta ondo pasatzea izango dira saio hauen helburu nagusiak”.\nIzena emateko, jarri gurekin harremanetan 686 198 264 telefonora deituz, edo info@artedrama.eus helbidera idatziz.\nTags: Artedrama Euskal Laborategia, Keinu\nPamploSound jaialdiaren bigarren edizioa maiatzaren 14an abiatuko da\n[BIDEOA] Wells idazlearen ‘Hormako atea’ euskaratu du Joxe Mari Berasategik


VICRILA, kanpora begira hazten jarraitzeko - SPRI\nVICRILA, kanpora begira hazten jarraitzeko\n2020an bere esportazioak fakturazioaren % 40raino iritsi dira, eta 2023rako helburutzat du lider izatea bere segmentuan\nKopak eta edalontziak egiten dituen Vicrila euskal enpresa atzerrira begira jarri da hazten jarraitzeko. Hala, % 10 handitu du nazioarteko merkatuetan duen presentzia, eta bere esportazioak fakturazio osoaren % 40raino iritsi dira 2020aren amaieran.\nPandemia gorabehera, Vicrila-k handitu eta sendotu egin du bere atzerriko presentzia, batik bat Asiako merkatuan garrantzitsuak diren bi puntutan: Txinan eta Hego Korean. Era berean, hedapen aukera berriak ireki ditu, merkataritza akordioak lortu dituelako Maldiva uharteetan, Arabiar Emirerri Batuetan eta Indian. Hala, bere sare komertziala zabaltzen ari da, sare horretara biltzen direlarik AEBak, Mexiko, Italia, Frantzia, Alemania, UK, Karibe, Brasil, Grezia, Erdialdeko Amerika, Txile, Argentina, Hego Korea, Japonia, Malaysia, Puerto Rico, Zeelanda Berria, Ukrainia eta, besteak beste, Errusia. Esportazioak bere salmenta guztien % 40 dira dagoeneko.\nOstalaritza sektoreak egoera latza bizi du Espainian eta Europan, hori dela eta, konpainia bizkaitarrak bere hazkunde-estrategia birdiseinatu du bi salmenta-kanal bultzatuz: banatzaile handiak –retail– eta beste enpresa batzuentzako fabrikazioa, batez ere elikadura sektorean –B2B-.\nAzken urtean, bere presentzia bikoiztu du retail sektorean –zeinak bere baitan hartzen dituen produktuak masiboki eta bezero kopuru handiei saltzen espezializatutako enpresak, hala nola, supermerkatuak eta kate espezializatuak-, bereziki Alemaniako merkatuan.\nDatorren urteari begira, Vicrila-k helburu nagusitzat du areago indartzea Europako merkatuan eta kontinente amerikarrean duen presentzia, batik bat AEBetan eta Kanadan, eta bere segmentuko lider bilakatzea 2023rako.


HONDARTZETARAKO MODULUAK - Etxekit | Soluciones Modulares\nUda hemen da, eta, harekin batera, badirudi kanpoko jardueretan berriro hasiko garela. Aisian ia denborarik eman ezin izan dugun negu baten ondoren, udan inflexio-puntu bat izatea espero da. Post honetan, udako hilabete hauetako soluzio adierazgarri batzuk aurkezten dizkizuegu, denborazkoak direla nabarmenduz.\nKasu horietarako, egitura modularra izan daiteke irtenbiderik onena: berehalakoa, pertsonalizagarria eta desmuntagarria. Aspalditik ari gara ildo horretan lanean, sorospen-postuak, hondartzako txosnak, kostaldeen mantentze-lanetarako guneak edo surf-txapelketak bezalako ekitaldi puntualak jarriz.\nSorospen-postuak: hondartza-denboraldia ekainean hasten da, eta horrekin batera sorosleen jarduera, irailaren bukaera arte. Gure moduluek zainketa-jardunaldi luze horien erosotasuna bermatu dute beti, bai eta erabiltzaileei arreta emateko prestatutako guneak ere.\n“Txiringitoak” edo hondartzako tabernak: barra, sukaldea, biltegia… Hondartzako taberna baterako behar den guztia. Etxuñen neurrira diseinatutako espazioak eskaintzen ditugu, instalatzeko eta bezeroak artatzen hasteko prest.\nAldagelak eta bainuak hondartzetan: hondartza guztietan funtsezkoa da erabiltzaileentzako aldagelak eta bainuak jartzea. Edukieraren arabera, uda guztiek izan ditzakete aldaketak, eta, horretarako, modulu edo komun autonomoak instalatzea irtenbide ezin hobea da, moldagarria baita.\nLaburbilduz, hondartzak, itsasoa eta udako eguraldi ona garai ezin hobeak dira jarduera askotarako. Izan ere, leku horietan kirol edo kultur ekitaldi ugari izaten dira, eta irtenbide ezin hobea izan daiteke informazio- eta turismo-bulegoetarako, VIP guneetarako edo sarbideak kontrolatzeko modulu aurrefabrikatuak jartzea. Soluzio hauek eta beste batzuk ezagutu nahi badituzu, jarri gurekin harremanetan.


Sute batek ez diezazula enpresa itxi eta bizitza izorratu - Gogoan hartu damutu baino lehen\nLau enpresatik hiruk itxi egiten dute normalean prebentzio-faltagatik izaten den sute baten ondoren. Kausa nagusia giza deskuidu bat izaten da (soldatze-txinpartak edo substantzia sukoiak erortzea).\nSutearen ondoren, enpresa itxi egingo da aldi batean, beharrezko konponketak egiteko. Badakizu zenbat kostako litzatekeen?\nBerriz eraikitzeko 5 edo 6 hilabete behar dira. Baliabide nahikoak eduki beharko ditu negozioak gastu finkoak (soldatak, telefonoa, alokairua…) ordaintzeko. Konponketa gastuak eta aldi horretako irabazi-galera ere onartu beharko ditu. Dena batzea tokatzen da orduan, eta ezin bazaio aurre egin, itxi egin beharko da.\nGaitz handiarentzat, aseguru handia\nZorionez, enpresetarako arrisku anitzeko aseguruak eta lortu gabeko irabazien aseguruak daude. Zer dira?\nArrisku anitzeko aseguruak instalazioen berreraikuntza eta besteri eragindako kaltea bermatzen ditu. Lortu gabeko irabazien aseguruak gastu finkoak eta konponketek iraun bitartean lortuko ez duzun irabazi gordina ordaintzen ditu, egunero kalte-ordain bat ordainduta.\nUrtean 42.000 sute izaten dira enpresa industrialetan (sute bat ordubete eta 17 minutu bakoitzeko). Presta ezazu Prebentzio Plan bat, manten ezazu zure negozioa ordenatuta, behar bezalako mantentze-lanak eginda, aldian behin ikuskatu suteen kontrako instalazioa, eta makinak kontuz erabili\n« Matxuratutako autoaren, perituaren eta tailerraren foiletoia\nMendeko autonomoa naiz. Badut oporretarako eskubiderik? »


Iltzeak - Bezzia | Bezzia\nHoriek Gure eskuetako funtsezko osagaiak dira eta horregatik, janzteko orduan eta ederrago itxuratzeko moduan daude. Bezziatik, gure gorputzeko atal honekin lotura duen guztiaren berri eman nahi dizuegu: janzteko modu desberdinak, dekoratzeko teknika desberdinak, margotzeko estiloak eta koloreak edo gel iltzei buruzko guztia.\nHorrez gain, kontatuko dizkizuegu manikurari buruzko sekretuak: zer zaindu behar dituzu iltzeak eta nola egin etxetik. Eta era guztietako trikimailuak: nola ez azala iltze-esmalteaz zikindu, nola antolatu iltzeak margotzeko latak edo leuntzea kendu.\nEl iltze Diseinua Aukera bat gehiago da egungo osagarrien barruan. Marrazki eta xehetasun amaigabeak egin ditzakegu parpailak gehiago bezala apaintzeko gure estiloa, Hori dela eta, gero eta iltze diseinu gehiago ateratzen dira merkatura haien artean aukeratu ahal izateko.\nHemen aurkituko duzu mota guztietako aholkuak eta diseinuak iltzeak emaitza onaz gozatu ahal izateko. Geure estiloak sortzeko ideiez gain. Zalantzarik gabe, gaur egun emakume batzuentzat oso garrantzitsua den osagarri ona da, ezin dugu ahaztu oso gune ikusgarria dela.\nGel iltzeak, portzelana, guztiek behar dute diseinu ona haiek erakusteko perfekziora, txantiloien bidez eta hemen aurkituko dituzun ideia onak.\nGel iltzeak: Gutako askok bezala ezin gara harro iltze perfektuak edukitzeaz harro arrazoi desberdinengatik hautsi egiten dituztelako edo iltzeak ziztatzen dizkizulako, aukerarik onena erabiltzea da. Gel iltzeak, iltze ikusgarriak izateko modu bat eta aldi berean utzi hazten zurea forma naturalekoa. The Gel iltzeak zertxobait garestiak dira, baina emaitza original eta oso erresistentea erakusten dute. Hartu dezakezu Gel iltzeak kolore askotan, diseinu ezberdinekin edo distira ukituarekin, gutxi-asko motzak, baina onena, ez dute marratu, beraz Gel iltzeak ezin hobeak dira edozein emakumearentzat, ez baitute batere traba egiten. Hemen nola zaindu jakiteko aukera gehiago aurki ditzakezu Gel iltzeak eta gorde itzazu perfektuak.\nAkrilikoa iltzeak: iltze akrilikoak Beste iltze faltsu mota batzuk bezalaxe, batez ere jartzen dira eskuak edertu, baina oso ohikoak dira iltze naturalak luzatzeko edo ohitura txarrak zuzendu esaterako, iltzeak ziztatzea, onikofagia izenarekin ezagutzen den gaixotasuna. Horrela, iltze akrilikoak Beste mota batekoak baino zertxobait korapilatsuagoa da, horiek aplikatzeaz arduratzen den espezialista izan behar baitu, urrats eta prozesu zorrotzak egiten dituena, finkatzeko produktu askotarikoak. iltze akrilikoak, lehortzeko bero berezi bat ere aplikatuz. Hemen iltze akrilikoak, baita esku mota bakoitzerako kokapen, diseinu eta tamaina egokiak ere.\nArgi dago iltzeak emakumearen aurkezpen gutuna direla, jendearen aurrean beti agertzen direlako, beraz, zenbaitetan ezinbestekoa da batzuk jakitea iltze trikimailuak perfektuak, sendoak eta egoera ezin hobean mantentzen dituztela. Dakizuenez, iltzeak osatuta daude proteina gogortuak, beraz, onena iltze trikimailuak barrutik indartzea da, daukan dieta orekatuarekin bitaminak, mineralak eta proteinak Gehiengo handian. Hemen aurkituko dituzu iltze trikimailuak erraza eta eraginkorra zure iltzeak beti perfektuak izan daitezen, helburu hauskor, lehor edo onddoak izan ez daitezen. Espazio honetan erlazionatutako guztia irakur dezakezu iltze trikimailuak eta horiek babesteko behar duzun guztia.\nAsko daude iltze produktuak gaur egun merkatuan aurki dezakezula, bai esmaltea kentzeko, bai distira itzazu, gogortu edo are gehiago iltze produktuak horiek zapore mingotsa ematen diete hozka egin ez dezaten, horregatik munduko iltze produktuak hemen aurkituko duzula. Espazio honetan horrenbeste hitz egingo dugu esmalte motak, iltzetarako jatorrizko aplikazioen arabera iltze produktuak egunez egun zainduko dituztela, ezinbestekoa delako iltze perfektuak edukitzea, indartsua eta gaixotasunik gabea. Ez izan zalantzarik onena erabiltzeko iltze produktuak Hemen irakasten dizugula.\nFrogatu baino gehiago dago iltzearen etsai gehien diren gauzak direla hotza, prozesu traumatikoak eta Ura, onddoen, iltzeen galeraren edo arazo handien erantzule direlako. Horrela, manikura edo pedikura produktu ugari ere badaude iltzeak pixkanaka kaltetu, probokatzen iltze gaixotasunak ezabatze konplikatua, eta horretarako tratamendu zorrotza eta etengabea jarraitu behar da desagerrarazi arte. Kausak askotarikoak izan daitezke, baina, oro har, dieta txarra edo higiene desegokia direla eta. Hemen aholkuak, irtenbideak eta tratamenduak aurkituko dituzu iltze gaixotasunak ohikoagoa.\nIltze mota bakoitzak arreta desberdina behar du, baita horiek mantentzeko tratamendu espezifikoa ere. osasuntsua, sendoa eta edozein gaixotasunetik libre. Hemen trikimailu, aholku eta gomendio guztiak aurkituko dituzu ebaketa, fitxategia eta zuzentasuna mantentzeko unean-unean, horretarako behar duzun guztia erabiliz. iltzeak zaintzea. Beraz, jakin behar duzu iltzeak obalatuarekin moztu behar direla eta denbora luzez ur azpian ez dauzkatela, ahultzen baitira. Espazio honetan harentzat behar duzun guztia aurkituko duzu iltzeak zaintzea, besteen aurrean gehien ikusten diren esku zatiak direlako. Zalantzarik gabe iltzeak zaintzea egunetik egunerako oso garrantzitsua da.\nPegatinadun iltzeak: Manikura beti originala\nZer gertatzen da uste baino denbora gutxiagoan manikura perfektua egin dezakezula esaten badizugu? Seguru jantzita...\nEgunkariko iltzeak: ikasi jatorrizko teknika hau\nManikura diseinu guztiak maite ditugu. Horregatik ez ziren egunkarietako iltzeak geratuko...\nGabon hauetarako iltzeen joerak\nBy Tony Torres duela 6 hilabete .\nAzazkalen diseinuak modan daude eta jada ez dago denboraldirik, oporrik edo urteko sasoirik...\nIltze bat hautsi al duzu? Hona hemen konpontzeko 5 metodo\nBy Miriam Guasch duela 6 hilabete .\nEz duzu azazkalak moztu behar bat hausten denean. Etxean konpontzea aukeratu dezakezu,...\nEtxean manikura erdi-iraunkorra egiteko aholkuak\nBy Tony Torres duela 7 hilabete .\nZure manikura erdi-iraunkorra etxean egitea eskuak beti perfektuak izateko, ondo zaindutako azazkalekin ...\nBy Tony Torres duela 9 hilabete .\nFrantziar manikura ez da inoiz modan pasatzen, garai batetik iltzetan gehien jarraitzen den joera da ...\nBy Susana Garcia duela 12 hilabete .\nBy Susana godoy duela 12 hilabete .\n2020ko uda espero ez genuen bezalakoa ez izan arren, badirudi 2021ean amets egiten has gaitezkeela ere ...\nNola kendu esmalte iraunkorra\nManikura gure eskuetarako ideia onenetariko bat bihurtu da. Estilo, kolore ... ugari eman ditzaketelako.\nOrban zuriak iltzetan\nIltzetan orban zuriak dituzu? Orduan oraintxe kontatuko dizugun guztia interesatzen zaizu. Dakigunez, ...\nBy Pau heidemeyer duela 1 urtean .\nIltze beltza al duzu? Iltze gorabeheratsua edo ubeldua beltz bihurtuko da jasotako kolpearen ondorioz. Gauza bera gertatzen da ...\nGeleko iltzetan UV argiaren eta LED lanparen arteko desberdintasunak\nZergatik iltzen dira iltzeak?\nIltze faltsuak: prezioa, motak, janztearen abantailak eta desabantailak\nIltze zizelkatuetarako beharrezkoak diren materialak\nZer material behar dira manikura egiteko?\nZer da Acrigel?\nNola desinfektatu gure Manikura eta Pedikura elementuak?


Bidaia-artikuluak, euritakoa eta poltsak - IKEA\nPoltsak eta orgatxoak Bizkar-zorroak eta poltsa berrerabilgarriak Euritakoa, nezeserrak eta bidaia-osagarriak Poltsa-antolatzaileak Poltsa isotermikoak Maletak\nGure ustez, fardelak esku-poltsak eta motxilak baino gehiago da. Bizitzako ustekabeentzako prestatzen zaituzten gauza txikiak ere ekipajea dira. Bat-bateko euritarako kapusaia. Okindegira egiten diozun bat-baterako bisitarako erosketa-poltsa. Hain erabilgarriak diren gauza mota horiek ditugu eskuragarri, baita esku-poltsan eraman behar den guztia ere.\nEraman pisu gutxi eguneroko jardueran\nPoltsa aproposa izanez gero, erraza da behar duzun hori sartzea, eta ez gehiago. Zernahitarako behar duzula ere (mokadutxoren bat edo liburuak eramateko, zure umeak eskolan erabil dezan edo zuk gimnasioko ezinbestekoak sartzeko), gehiegizko pisuak ez zaitu geldiaraziko.\nIkusi poltsa guztiak\nBidaia sorta, 10 p\nSaskia40x30x60 cm/72 l\nOsagarrietarako poltsa21x4x4 cm\nPoltsa iragazgaitza16x12x24 cm/2.5 l\nBidaiatzeko lonazko poltsa28x12x44 cm/16 l\nPoltsa, tolesgarria48x36 cm/20 l\nBizkar-zorroa27x11x56 cm/18 l\nPoltsa30x40 cm/8 l\nKirol-poltsa38x49 cm/15 l\nPoltsa, handia57x37x39 cm/71 l\nBizkar-zorroa31x15x49 cm/26 l\nSoinean gurutzatuta eramateko polts17x5x20 cm/2 l\nPoltsa, handia55x37x35 cm/71 l\nBidaiatzeko bizkar-zorroa33x17x55 cm/36 l\nErakusten: 24/ 41


Iruñeko Irakasleentzako Laguntza Zentroak eta Hezkuntzako Teknologiak Txertatu eta Ustiatzeko Atalak 12 orduko (horietatik 7,5 online zuzenean jarraitu beharrekoak) mintegi baterako deialdia egin dute. Mintegi hau Nafarroako ikastetxeetako unibertsitate aurreko irakasleei zuzendua dago. Mintegi honen helburua irakasleek Scratch blokekako ingurune grafikoan oinarrituta … [Irakurtzen jarraitu...] Honako honen gainekoa: Online mintegia: Hezkuntza robotika mBot erabiliz\n23 de martxoa de 2021 por Garikoitz Iñigo Olondriz Utzi iruzkin bat\nIruñeko Irakasleentzako Laguntza Zentroak eta Hezkuntzako Teknologiak Txertatu eta Ustiatzeko Atalak 12 orduko (horietatik 10 online zuzenean jarraitu beharrekoak) mintegi baterako deialdia egin dute. Mintegi hau Nafarroako ikastetxeetako unibertsitate aurreko irakasleei zuzendua dago. Mintegi honen helburua irakasleek 3D diseinuak egin ahal izateko eta horiek … [Irakurtzen jarraitu...] Honako honen gainekoa: Online mintegia: 3D diseinu eta inprimaketan hastapenak\n26 de otsaila de 2021 por Garikoitz Iñigo Olondriz Utzi iruzkin bat\nIruñeko Irakasleentzako Laguntza Zentroak eta Hezkuntzako Teknologiak Txertatu eta Ustiatzeko Atalak 16 orduko (horietatik 12 online zuzenean jarraitu beharrekoak) mintegi baterako deialdia egin dute. Mintegi hau Nafarroako ikastetxeetako unibertsitate aurreko irakasleei zuzendua dago. Mintegi honek “Hezkuntza programazioa Scratch erabiliz” mintegiari jarraipena … [Irakurtzen jarraitu...] Honako honen gainekoa: Online mintegia: Bideojokoak Scratch-ekin\n25 de urtarrila de 2021 por Garikoitz Iñigo Olondriz Utzi iruzkin bat\nIruñeko Irakasleentzako Laguntza Zentroak eta Hezkuntzako Teknologiak Txertatu eta Ustiatzeko Atalak 18 orduko (horietatik 13 online zuzenean jarraitu beharrekoak) mintegi baterako deialdia egin dute. Mintegi hau Nafarroako Lehen eta Bigarren Hezkuntzako irakasleei zuzendua dago. Mintegi honek “Gailu mugikorretarako programazioa, App Inventor erabiliz” mintegiari eta … [Irakurtzen jarraitu...] Honako honen gainekoa: Online mintegia: App Inventor Aurreratua\n8 de urtarrila de 2021 por Garikoitz Iñigo Olondriz Utzi iruzkin bat\nIruñeko Irakasleentzako Laguntza Zentroak eta Hezkuntzako Teknologiak Txertatu eta Ustiatzeko Atalak 14 orduko (horietatik 10 online zuzenean jarraitu beharrekoak) mintegi baterako deialdia egin dute. Mintegi hau Nafarroako ikastetxeetako Lehen eta Bigarren Hezkuntzako irakasleei zuzendua dago. Programazioan edo Scratch-en erabileran aurre-ezagutzak izatea ez da … [Irakurtzen jarraitu...] Honako honen gainekoa: Online mintegia: Hezkuntza programazioa Scratch erabiliz\n11 de otsaila de 2020 por Garikoitz Iñigo Olondriz Utzi iruzkin bat\nIruñeko Irakasleentzako Laguntza Zentroak eta Hezkuntzako Teknologiak Txertatu eta Ustiatzeko Atalak 12 orduko (horietatik 8 bertaratu beharrekoak) mintegi baterako deialdia egin dute. Mintegi hau Nafarroako ikastetxeetako unibertsitate aurreko irakasleei zuzendua dago. Mintegi honen helburua irakasleek 3D diseinuak egin ahal izateko eta horiek fisikoki gauzatzeko … [Irakurtzen jarraitu...] Honako honen gainekoa: Mintegia Iruñean: 3D diseinu eta inprimaketaren hastapenak


Patente eta erabilgarritasun-ereduen eskaerak atzerrian sustatzeko dirulaguntzak - 2019 | Laguntzak • barrixe\nPatente eta erabilgarritasun-ereduen eskaerak ...\nPatente eta erabilgarritasun-ereduen eskaerak atzerrian sustatzeko dirulaguntzak. Eskatzaileak zuzenean edo hirugarren ordezkari baten bidez egin behar du patente edota erabilgarritasun-ereduaren eskaera atzerrian, horretarako erabiliz herrialde bakoitzeko bide nazionala, bide europarra Europako Patenteen emakidari buruzko Hitzarmenean ezarritakoaren arabera edo patenteen arloko Kooperazio Hitzarmena.\nEskaerak aurkezteko epea. Agindu hau «Estatuko Aldizkari Ofizialean» argitaratzen den egunaren biharamunetik kontatzen hasi eta hilabeteko epea egongo da eskaerak aurkezteko.\nJatorrizko: EAO - 127. zk.- 2019ko maiatzaren 28a\nDirulaguntza hauen bidez jomuga herrialdean tasa ordaindu beharragatik sortutako kostuak dauzkaten jarduerak finantzatuko dira. Horretarako, erreferentziazko zenbateko batzuk ezarriko dira herrialde batean edo herrialde-talde batean egindako jarduera-mota bakoitzarentzat. Gainera, diruz laguntzen dira jomuga herrialdeko hizkuntzara egin beharreko itzulpenak.


Gastronomian gauzak asko aldatu dira garai berri hauetan, eta txapela kentzeko platera egiteak baino ez du balio. Horregatik, Ubarrechenak paella bat egiteko formula berri bat atera du, Donostiak merezi duen paella. Izan ere, ez dago Donostian jaio beharrik Donostiakoa izateko, munduko beste leku batzuetan jaiotako plater bat gureetako bat izan daitekeen bezala, kalitatea ematen badu. Munduko gastronomiarik onena daukagu, kultura eta gustua... Paella onena ere izan behar dugu.\nCarlos Vela Realeko aurrelari ohi eta kapitainak sinatutako mezu batekin, Ubarrechenak formula berritu du Donostian arrozaren eta paellaren aldeko apustu sendoa eginez. Paella gure gastronomiako "plater izarren" artean agertzen ez den errezeta bat da, eta Ubarrechenak jauzi kualitatibo bat eman nahi izan du Kataluniako kostaldean arrakastaz betetako formula bat egokituz, gure inguruko tokiko osagaiekin nahastuta.\nRealeko aurrelari mitikoaren lankidetzak Ubarrechena anaiek bilatzen zuten ideia indartzen du: "Donostiako kide izateko Donostian jaio beharrik ez dagoela erakutsi nahi genuen, munduko beste leku batzuetan jaiotako plater bat gureetako bat izan daitekeen bezala, kalitatea ematen badu".


Japoniako lurrikararen eta tsunamiaren argazki eta bideo ikusgarriak - Geofumadas\nJaponiako lurrikararen eta tsunamiaren argazki eta bideo ikusgarriak\nMartxoak, 2011 cartografia, Video\nHori besterik ez da, awesome. Mendebaldeko Europa hasi ginenean eta Ameriketan lo onena izan genuen, ia 9 Richter graduko lurrikarek Japoniara astindu zuten 3 arratsaldean.\nBegiratu ura etxeak, ibilgailuak eta itsasontziak sartzen eta arrastatzen dituen bideo bakarra. Esan da Japoniako historian 140 urteotako indartsuena dela, eta bosgarren munduan. Txileko eta Haitiko azkenak gogoratzen ditugu, baina horregatik oso desberdina da.\nBitxia da jakitea heriotza-tasa hain txikia dela, baina ziur aski hondatutako eremuak neurri handiagoak direnez gero; Kostaldeko populazio osatuak desagertu egin daitezke. Harrigarria da supermerkatu batean, zutabe baten azpian aterpetxean lan egiten duten langileak babesten dituztela denda txikiak, beraz, ahaleginaren produktuak ez du lurrean erortzen. Azpiegituretan eta hezkuntzan segurtasun kultura harrigarri bat kasu horietan egin beharrekoa.\nAmerikako Pazifikoan gertatzen denaren berri ematen du, aldez aurretik ohartarazi baitzaio, kostaldeek hainbat ordu geroago ikusiko dute. Dagoeneko ezagutzen da efektua Hawaiera iritsi dela, nahiz eta kazetariek eta politikariek egiten duten eskandalua ez dirudi. Gizateriaren dolua izan arren, aldizkari biak kazetariek Perun kostaldean iritsiko zena azaltzen saiatu zirenean, orduak aurreikusitako ordu kopurua kalkulatu nahi zuten, olatuek kalkulatutako abiadura kalkulatu eta Denbora ezberdina da olatuaren ordu-zona aurka datorrenetik.\nMapa honek Amerikara iritsiko diren tsunamiaren ondarearen ondorioak kalkulatuko ditu. ikusi Txilen kasuan egunsentian iritsi dela baina larunbatean dagoeneko. Erdialdeko Amerikan 8 eta 12 artean gauez.\naurreko Post«Aurreko Long Now, 10,000 urte kea\nNext Post Zer da AutoCAD 2012 in New | joerakHurrengo »


Drogarik gabeko menpekotasunak — Gaztezulo\nDrogarik gabeko menpekotasunak\nDrogarik gabeko menpekotasunak https://www.gaztezulo.eus/albisteak/drogarik-gabeko-menpekotasunak https://www.gaztezulo.eus/albisteak/drogarik-gabeko-menpekotasunak/@@download/image/61p39-2.jpg\nTabakoarekiko, alkoholarekiko, kokainarekiko eta halakoekiko menpekotasunari buruz hitz egiten denean, menpekotasun kimikoez hitz egiten da, substantzia bati lotutako menpekotasunak baitira. Badira, ordea, drogarik gabeko menpekotasunak ere; izan ere, menpekotasun psikologikoak nagusitu dira XXI. mendean: internet, erosketak, telefono mugikorrak, kirola, lana, bideo-jokoak\nGarrantzitsua da azpimarratzea menpekotasun horiek sozialak direla, pertsona guztiek behin eta berriro errepikatzen dituzten jokabideak baitira, eta berez, ez baitira jokabide kaltegarriak. Jokabide baten esklabu bihurtzen garenean sortzen da gaitza edo menpekotasuna.\nKontrola galtzea, abstinentzia sindromea izatea, eta jokabide horrek gure bizimodua oztopatzea dira menpekotasun psikologikoen ezaugarri komun nagusiak. Ohitura baten eta menpekotasun baten arteko aldea zera da: menpekotasunak ondorio kaltegarriak eta larriak eragiten dizkiola pertsonari.\nNolakoa da menpekotasuna garatzeko arrisku gehien duten pertsonen soslai psikologikoa? Oro har, pertsona oldarkorrak izan ohi dira. Agian, bizitzaren alderdi askotan zapuzturik sentitzen dira (horregatik kontzentratzen dira jokabide bakar batean), autoestimu baxua izaten omen dute, eta estimazio edo maitasun falta sumatzen dute.\nGazteak eta nerabeak oso sentiberak izaten gara menpekotasunekiko: sariak berehala lortzen ohituta gaude gutariko gehienak, eta askotan, ez dakigu bizitzako zailtasunei edo estres-egoerei aurre egiten (eskola-porrota, lehiakortasuna\n). Horrez gain, askotan hutsune existentzialista handia sentitzen dugu (helbururik eza, isolamendu soziala\n), ondorioz, sentsazio berrien bila aritzen gara.\nAdibibidez, psikologia adituak kezkatuta dabiltza, gazteen artean teknologia berriekiko garatzen ari den mendekotasunarekin, eta baita ludopatia-kasuen gorakada nabarmenarekin ere.\nZorrek eta gezurrek ito arte\nLoteria, kiniela, karta-jokoak, diru-apustuak\nLudopatia ez da gaitz berria. Halere, makina txanponjaleak agertu zirenetik, ludopatiak kasuak asko ugaritu dira azken hamarkadetan, eta gaitzak forma berriak hartu ditu. Alde batetik, egun, diru-makinak eta jokoak oso eskura ditugu; izan ere, edozein tabernatan aurki ditzakegu horrelakoak. Bestalde, 18 urtetik beherako gazteek ere joka dezakegu horietan, indarrean dauden arauak ez baitira betetzen.\nEkintza Dasalud Gipuzkoako Mendekotasun Psikologikoen Errehabilitazio Elkartearen arabera, "nerabe eta gazteek diru gutxirekin joka dezakete makinetan, eta, jokoaren bidez, dirua erraz lor dezaketela pentsatzen dute. Hori gutxi balitz, herri eta hiri askotan, lagunak egiteko edo koadrilarekin arratsaldea pasatzeko guneak bihurtu dira joko-aretoak, diskotekak edota tabernak.\nOndorioz, ludopatia onartu egiten du gizarteak, arriskuaz ohartzen ez delako".\nBeatriz Yubero Ekintza Dasaludeko psikologoak dioenez, "ludopatia-arazoekin etortzen zaizkigunak gero eta gazteagoak dira, eta, beraz, hausten ari da guztiok buruan izan dugun berrogei urtetik gorako ludopata estereotipatuaren irudia. Orain, gainera, diru-makinekiko menpekotasunaz gain, menpekotasun kimikoak (alkoholak desinhibitu egiten du, eta oldarkortasunari aurre egitea zaildu), eta beste joko batzuekiko menpekotasun-egoerak ere garatzen dituzte gazteek, aldi berean. Bestalde, gazteak lehenago etortzen dira laguntza eske; hau da, menpekotasuna sufritzen hasten direnetik gehienez ere hiru urte igarotzen dira, eta hori oso positiboa da".\nEzin jokatzeari utzi\nJokoak ez du zertan beti kaltegarria izan, baina kontu handiz ibili behar dugu aurreikusita geneukana baino diru gehiago gastatzen dugunean; galdutakoa irabazteko berriro ere apustu egiten dugunean, edota galdu ondoren jokatzen jarraitzen badugu.\nGazte gehienak hondoa jota joaten dira Ekintza Dasalud elkartera, egoerari aurre egitea ezinezkoa dela ikusten dutenean; zor handia pilatu dutenean, esaterako.\nBere jokozaletasuna azaltzen saiatu zaigu Oreretako 26 urteko gazte bat. "Oso gaizki pasatu nuen. Bakarrik joaten nintzen makinan jokatzera, arazoetatik ihes egiteko. Makinen inguruan gezurrezko mundu bat asmatzen hasi nintzen: nire makina kuttuna nuen, eta benetan sinesten nuen jokoaren barneko funtzionamendua ulertzen nuela, eta sistema engaina nezakeela. Galtzen hasten zarenean sortzen da arazoa. Neure buruari berriro ez jokatzeko hitza eman arren, berriro hasten nintzen. Kreditu-txartel bat baino gehiago kontratatu nuen diru gehiago izateko, ez nuen arropa berririk erosteko sosik; ezta kotxea konpontzeko ere, jendeari era guztietako gezurrak kontatzen nizkion arazoa ezkutatzeko... Oso errudun sentitzen nintzen", diosku bere izenik eman nahi izan ez digun oreretarrak.\nTeknologia berriak: birtualtasunaren lilura\nTeknologia berriak duela urte gutxi iritsi zitzaizkigun, baina ezinbesteko komunikazio-tresna bihurtu zaizkigu berehala: lan egiteko, aisialdirako, informazioa bilatzeko edo lagunekin hitz egiteko, besteak beste. Txatak, internet, telefono mugikorrak\nfenomeno berria sortu da horien inguruan, gazte eta nerabeen artean, batez ere. Izan ere, gazteak hasieratik ohitu gara teknologia berriak beldurrik gabe erabiltzera. Baina, ikasi al dugu horiek ondo erabiltzen? Hona hemen, kontuan hartu beharreko kontutxo batzuk.\nInternet: Ziberespazioan harrapatuta\nMunduko datu-base handienean klik eginez informazioa zuzen-zuzenean lortzea; edukiak etengabe eguneratuta izatea; eserlekutik mugitu gabe komunikatzea\nAmaigabea da internetek eskaintzen dituen abantailen zerrenda. Haatik, beste jokabide osasuntsu eta atseginekin gertatzen den antzera, pertsona batzuk sentiberagoak dira, eta amaraunean harrapatuta gelditzen dira.\nKomunikatzeko gaitasun urria, bakarrik sentitzea, izaera lotsatia izatea... ezaugarri horiek izaten omen dituzte menpekotasun hori garatzen dutenek. Baina, zergatik da Internet hain menpekotasun-sortzailea?\n"Internet fikziozko espazio tentagarria izan daiteke askorentzat. Foroak, txatak, messenger-ak, posta elektronikoa\nmenpekotasuna garatu duten pertsonentzako atalik menpekotasun-sortzaileenak dira, interakzioa edo eragin-trukea eskatzen baitute, hain zuzen. Beste "zu" bat asma dezakezu, sarean inork ezagutzen ez zaituelako. Hala, gazte askok, askeago sentitzeko, orduak ematen dituzte interneten; ez dira konturatzen, ordea, gizartetik bakartzen eta urruntzen ari direla, benetakoa ez den mundu eta gizarte baterantz doazela. Badakigu erabiltzaile bakoitza pertsona bat dela, baina, funtsean, ordenagailu baten aurrean gaude; orduan, norekin ari gara hizketan? Ordenagailu aurrean ordu pila bat ematen dituztenez, gazte horiek benetako lagunik gabe geratzen dira, etxetik irteten ez direlako. Menpekotasuna sortu aurretik zeuzkaten zaletasunak eta lagunak berreskuratzen saiatu behar dute", azaldu digu Beatriz Yuberok.\nInternetera konektatzeko beharra etengabeburuan izatea, lo gutxi egitea berandu arte konektatuta egon garelako, beste betebeharrak alde batera uztea\nhorrek guztiak arazo ugari sortu ohi ditu pertsonengan. Internet arrisku handia izan daiteke gazteontzako, ondo erabiltzen ez badugu.\nTelefono mugikorrek eta Internetek antzeko menpekotasuna sortzen dute, eta gainera, menpekotasun horiek elkarrekin lotuta egon daitezke. Halere, errazagoa da mugikorrarekiko menpekotasuna sumatzea, faktura kontuan hartzen baldin badugu. Nerabeek gero eta lehenago izaten dute telefono mugikor bat esku artean, eta gurasoek, internetekin gertatzen den bezala, askotan ez diete erakusten telefonoa behar bezala erabiltzen. Gazte batzuek, dirutza gastatzen dute hainbeste iragartzen dituzten zenbaki horietara mezuak bidalita, eta egun osoa telefonoari begira ematen dute; azken finean, telefonoarekin obsesionatu eta itsutu egiten dira.\nErosketak, lana, kirola, janaria\nMenpekotasunok ez dira hain larriak gazteen artean, baina dagoeneko gizartean errotzen hasiak dira. Bulkadak kontrolatzeko gaitasunik ez dugunean, orduntxe agertzen da menpekotasuna.\nHonako hau ez ahaztea da garrantzitsuena: geure burua kontrolatzeak libreago egiten gaitu. Esaterako, urduri edo triste sentitzen garenean, pozik edo lasaiago sentitzeko bideak bilatu behar ditugu. Askotan, bide errazena merkataritza-gunera joatea eta izugarrizko erosketa egitea dela pentsatzen dute askok, edo janari-sabelkada itzela egitea, edo lantokian nahiz gimnasioan jo eta ke aritza. Izan ere,menpekotasun berriek izaera soziala dute, eta izaera sozial hori zenbait alderditan antzeman daiteke.\n-Kanpoko itxuraren garrantzia\nItxura fisikoaren eta ondasun materialaren garrantzia azpimarratzen da beti. Horrek, nahitaez, frustrazioa sorrarazten du gizabanakoarengan, irudi idealarekin obsesionatzen garelako.\nNola moldatzen ginen, garai batean, sakelako telefonorik gabe? Nola egiten genituen hitzorduak? Publizitateak behar berriak sorrarazi dizkigu gizartean. Azken finean, pertsonak desio eta mendekotasunen esklabu bihurtzen ari gara. Geure barnealdea garatuz gero, behar materialak gutxitu egingo zaizkigu, jada ez dugulako erosketa edo teknologia berrien beharrik izango barne-hutsune hori betetzeko.\n-Konponbide errazen kultura\nAskotan, kosta egiten zaigu onartzea bizitza zaila dela, eta gure helburuak lortzeko borrokatu egin behar dugula, konponbide errazak bilatzera ohitu gara.


Tresnak - sgiker - SGIker - UPV/EHU\nMultiespektroskopia Akoplatuen Laborategi Berezia (Raman-MAKLAB)\nMultiespektroskopia Akoplatuen Laborategi Bereziak (Raman-MAKLAB) ondorengo ekipamendua du:\nRaman mikroskopio fokukidea\nEszitazioko hiru laser: 325, 514 eta 785 nm-koak\nRaman irudi bidez neurketa puntualak eta gainazalen analisiak egiteko aukera\nZuntz optikoko bi kanpo zunda, makrolaginak aztertzeko, eta Linkam TS1500 tenperatura plataforma bat, goi tenperaturetan konposatu espektroak lortzeko\nFTIR espektrometroa eta mikroskopioa\nTransmisio bidezko analisia, erreflektantzia lausoa (DRIFT) eta erreflektantzia orokor moteldua (ATR), bai puntuala bai irudi tekniken bidezkoa.\nSEM mikroskopio elektronikoa\nEDS energia-barreiatze bidezko mikroanalisi ekipoa\nEgiturazko analizagailu kimikoa (SCA)\nLagin batetik ondorengo informazioa lor dezakegu:\nMorfologia (elektroi sekundarioen irudia)\nKonposizioari buruzko informazioa (batez besteko zenbaki atomikoa atzerantz barreiatutako elektroien irudian)\nOinarrizko konposizioa (EDS espektroa)\nKonposizio eta identifikazio kimikoa (Raman)\nEgitura elektronikoa (PL)\nEgitura fisikoa eta ezaugarriak (datu kristalografikoak eta mekanikoak)\nIndar atomikoko mikroskopioa (AFM-Raman eta TERS)\nEskala nanometrikoan egindako analisia eta Raman seinalearen anplifikazioa laginaren esparru oso fokalizatuan.\nRenishaw markako InVia Raman mikroskopio fokukidea da, espektrometro bat eta Leica mikroskopio optiko bati akoplatutako bi laser dituena. Laserretako kitzapen-uhinek 514 nm (berdea) eta 785 nm-ko (NIR) luzera dute eta horrek azterketak energia desberdinez egiteko aukera ematen digu. Hortaz, azterketan arrakasta izateko aukerak biderkatzen dira eta fluoreszentzia gertakariak saihestu daitezke. Espektrometroak bi optika modular ditu, erabilitako laserraren arabera. Kasu guztietan 1cm-1-eko espektro-ebazpena lortzen da, zarata-ratio egokiarekin.\nBestalde, Leica mikroskopioak 5x, 20x eta 50x objektiboak ditu eta horri esker laserretako fotoien errendimendu gorena lortzen da, Raman efektua areagotuz ekipo beraren sentsibilitatea ere araegotzeko. Era berean, fokukidetasunak mikroskopioaren albo-ebazpen gorena lortzeko aukera ematen du. Mikroskopioak XY pletina motorduna dauka; hartaz, erosoago izateaz gainera, azterketa Raman Irudiaren bidez egin daiteke.\nMikroskopio optiko arrunt bat bezala erabili daiteke Leika mikroskopioa, hau da, argi islatuarekin, igorriarekin, etab. Behaketak formatu digitalean gorde daitezke, barruan daraman kamerari esker. Multzo osoa mahai optiko baten gainean jarrita dago, bibrazioak saihesteko.\nLaborategian Jasco markako (4200 modeloa) FTIR espektrometro bat dago, FTIR espektroak infragorri ertainean (400-4000 cm-1) egiteko, potasio bromuroko pastillaren teknika erabiliz. Ekipoak 0.5 cm-1eko espektro-ebazpena lortzen du.\nFTIR Irudiaren Mikroskopioa\nFTIR espektrometroak aklopatuta dauka Jasco markako (IMV 4000 modeloa) FTIR ekortze-mikroskopioa. Ekortutako maila espektroskopikoa 4000tik 750 cm-1era doa (ZnSe optikak zehaztutako muga). Bere matrizeak 16 detektagailu dauzka lerroan eta horrek azterketak azkar egiteko aukera ematen dio. Azterketak isladan (16x eta 32x), transmisioan (16x eta 32x) eta ATRn (16x) egin daitezke.\nLaborategiak Carl Zeiss EVO-40 Ekortze Elektronikoko Mikroskopioen ekipoa dauka. Horrekin argazkiak egin daitezke huts handian (laginak metalizatuz) eta presio hedatuan, edo, huts txikian eta lagin hezeetan (laginak metalizatu gabe).\nEkipoak elektroi sekundarioen detektagailu bat du (SIM), atzera-sakabanatutako elektroien detektagailuarekin eta EDS oinarrizko aztertzailearekin.\nEDS Mikroanalisi sistema\nLaborategian EDS mikroanalisi sistema dago (Oxford instruments enpresakoa), SEM mikroskopioaren kamarari erantsitakoa. Sistema honekin, mikroskopioan aztertutako laginen analisi oinarrizkoak egin daitezke.\nEDS sistemarekin analisi puntualak, nahiz ekortzeak eta mapaketak egin daitezke. Baita ere, EDS irudiaren analisia egin daiteke, kualitatibo nahiz kuantitatiboki.\nNeurketa-ekipoez gain, Zerbitzuak beste ekipo osagarri batzuk ere baditu laginak prestatzeko edo baldintza jakin batzuk (ingurumenekoak eta elektrikoak) mantentzeko.\nLehenengo taldearen barruan, honako hauek nabarmentzen dira: prentsa hidrauliko bat FTIR espektrometrorako KBr pilulak prestatzeko, berogailu bat edo Emitech K500x metalizatzaile bat, karbono- edo urre-geruza fin bat uztea ahalbidetzen duena, SEM-EDX bidez behatuko/analizatuko diren laginen gainazalak eroale bihurtzeko.


Hidromasaje-bainuontziak | Consumer\nEkipamenduak aldatu egiten dira zorrotaden, aire-injektoreen, masaje-programen eta bainuontzi bakoitzeko gainerako osagarrien kopuruaren arabera.\nIrudia: Tomtom Suites\nNahikoa leku izanez gero, hidromasaje-bainuontziak bainu erlaxagarri eta terapeutikoaz gozatzeko aukera ezin hobea dira. Bainuontzi horien zorrotadek hainbat efektu eragiten dituzte gorputzean, erabiltzen duten sistemaren arabera: airea, airea/ura edo airea/ura + airea. Masajeak, aromaterapia, kromoterapia, oxigeno aberastua… Ekipamenduak aldatu egiten dira ur-zurrusten, aire-injektore, masaje-programa eta bainuontzi-eredu bakoitzeko gainerako osagarrien kopuruaren arabera. Hidromasaje-sistemek ez dute kanpoko ur-hartunerik behar; hartutako kanilak hartu besterik ez da egin behar. Bainuontzia muntatu ondoren, garbitzeko ez da produktu kontzentraturik edo osagai urratzaileak dituzten substantziarik erabili behar.\nHidromasaje-bainuontzietako ekipamenduak zorrotaden, aire-injektoreen, masaje-programen eta bainuontzi-modelo bakoitzak dituen beste osagarri batzuen araberakoak dira.\nOdol-zirkulazioa aktibatzen duen burbuila-masajea ematen duen aire-sistema duten bainuontziak eros daitezke. Beste eredu batzuek ura eta airea konbinatzen dituzte, muskulu-gainkargak arintzen dituen eta estresari aurre egiteko onuragarria den masaje sakon eta suspergarria egiteko. Sofistikatuenek bi sistemak dituzte: airea eta ura/airea.\nPrestazio horiez gain, hidromasaje-bainuontziek aromaterapia, musika, oxigeno aberastua, masaje sekuentziala edo kromoterapia programak izan ditzakete. Modelo batzuek aire-berogailu bat dute, uraren tenperatura luzaroago mantentzeko.\nHidromasaje-sistemek ez dute kanpoko ur-hartunerik behar; bainuontzia betetzeko hartutako kanilak hartu besterik ez da egin behar.\nHustubide automatikoa hodi malgu baten bidez konektatu behar da\nHustubide automatikoa hodi malgu baten bidez konektatu behar da. Bainuontziak aire-ur masajea badu, hustubidera aire-zirkuituari dagokion errakorea konektatu behar da. Gainera, behar bezala funtzionatzeko, hustubidearen eta gainezkabidearen arteko lotura-hodia behar bezala moztu behar da. Lotura guztiak ondo estututa geratu behar dira; beraz, berriro estutu behar dira hustubidea muntatuta dagoela.\nHustubideak behar bezala funtziona dezan, altuera erregulatzeko zainzuria hustubidea hermetikoki ixteko eta zailtasunik gabe irekitzeko moduan jarri behar da. Nahikoa da zainzuria goiko eta beheko aldearen artean jartzea, eta ongi funtzionatzen duela egiaztatzea. Zainzuria erregulatzeko, biratu nahi den posizioraino eta finkatu.\nLau neurri muntatzean\nBainuontzia garraiatzean, kontuz ibili behar da hidromasajearen osagaiek kolperik har ez dezaten. Gainera, leku batetik bestera mugitzean, ertzetik eutsi behar zaio. Ez da inoiz hidromasaje-hodietatik hartu behar. Instalazioak irauten duen bitartean, bainuontziaren azala babestu behar da.\nBainuontzia garraiatzean, kontuz ibili behar da hidromasajearen osagaiek kolperik har ez dezaten.\nEz da bainuontzia paretetan finkatu behar. 2 edo 3 milimetroko lasaiera utzi behar da, eta, gero, silikonazko masillarekin bete eta zigilatu.\nHidromasaje-bainuontzietan, bainuontziaren azpian dagoen bolumenak edo zuloak itxita egon behar du kanpoaldean, baina sarrera bat jarri behar da mantentze-lanetarako eta aireztapen-irekidura bat hidromasaje-mekanismoak hozteko.\nBainuontzia garbitzea eta mantentzea\nHidromasaje-bainuontzia egoera ezin hobean edukitzeko, gainazalak ez du disolbatzailerik, lakarik, azazkal-esmalterik edo esmalte-kentzailerik ukitu behar. Gainera, ez da objektu berorik manipulatu behar, hala nola zigarriloak, lehorgailua edo ile-kizkurgailua.\nBainuontzia garbitzeko, ez erabili produktu kontzentraturik edo osagai urratzaileak dituzten substantziarik. Garbigarri likido leuna da aukerarik onena. Hauts-garbitzaileak bainuontziaren zati kromatuetara mugatuko dira.\nBainuontzia garbitzeko, produktu kontzentratuak edo osagai urratzaileak dituzten substantziak saihestu behar dira.\nOlio- edo koipe-orbanen kasuan, erretzeko alkohola erabili behar da. Ez da inoiz disolbatzailerik erabili behar. Orbana kendu ondoren, bainuontziaren gainazala ur garbiarekin garbitu eta zapi leun batekin lehortu behar da.\nHidromasaje-sistemak hiru astean behin garbitu behar dira. Horretarako, bainuontzia ur beroz bete behar da (bainatu ondoko ura zerbitzatzen du), fabrikatzaileak gomendatutako produktu desinfektatzailea gehitu eta sistema osoa 15 bat minutuz konektatu. Denbora hori igarotakoan, bainuontzia hustu eta berriro ur garbiz betetzen da, sistema beste hamabost minutuz garbitzeko. Azkenik, bainuontzia hustu eta zapi leun batekin lehortzen da.\nBainuontziak airea/ura badu, ur beroz bete, desinfektatzailea gehitu eta sistema 15 minutuz konektatu, hidromasajearen kasuan bezala. Ondoren, bainuontzia hustu, ur garbiz bete eta sistema behin baino gehiagotan konektatu eta deskonektatu. Ur guztia kendu ondoren, sistema martxan utzi behar da zenbait minutuz, lehortu dadin, eta zapi leun bat pasatu bainuontziaren azaletik.\nbainuontzia dutxa hidromasaje-eu


Tutoriala: sinkronizatu iTunesekin zure datuak galdu gabe Gadgeten berriak\nA erosten duten erabiltzaile gehienak sagar gailu mugikorra lehen aldiz iTunesekin konektatu beharrik gabe hasten dira erabiltzen. Dakizuenez, dagoeneko iOS-en azken bertsioak gailua aktiba dezakezu lehen aldiz iTunesera konektatu beharrik izan gabe, lehen bezala.\nHala ere, jende askok arazo larria izaten du, gailua hilabetez erabili ondoren, nola erabiltzen ikasi eta urrats bat gehiago egitea erabaki dutenean, ordenagailuaren edo Mac-en eta iPad, iPod Touch-en artxiboak trukatzen ikasten dutenean. edo iPhone.\nGailu mugikor bat iTunesera konektatzen duzunean, App Store dendan edukia erosi baduzu eta gailua erosi ez zenuenean konektatu ez baduzu, iTunesek benetan sinkronizatu nahi duzun galdetuko dizu, hala bada, guztiak ezabatuko ditu. gailuaren edukia eta konektatzen ari zaren iTunes liburutegian dagoena jarriko du.\nIDevices edukiz betetzen hasi aurretik, lehenengo aldiz sinkronizatu beharko ditugu gure fitxategien oinarria izango den ordenagailuan. Gailua sinkronizatuta edukitzeko eta fitxategirik galtzeko arazorik izan ez dezazun, jarraian eman beharreko urratsak azalduko ditugu:\nLehenik eta behin, instalatu dugula ziurtatuko dugu iTunes-en azken bertsioa. Horretarako, PC-n deskargatzen dugu sagar orria azken bertsioa eta Mac-en eguneratze posibleak bilatzen ditugu Mac App Store dendako ikonoan sartuz. ITunes-en uneko bertsioa 11.0.5 da. Egun gutxiren buruan, eguneratze bat saltatuko da iOS 7 berria atera zenetik.\nHurrengo urratsa honako hau izango da: baimena eman zure ordenagailura iTunes liburutegia kudeatzeko, hau da, esan iTunesi zu zarela eta liburutegiaren barruan deskargatu dituzun gauza guztiak zure Apple IDarekin gorde ditzakezula, zurekin lan egiten duten gailu guztiak sinkronizatu ahal izateaz gain ID bera. Horretarako goiko menu barrara joan behar dugu, egin klik gainean "Denda" eta gero barrura "Eman baimena ordenagailu honi ...". Era berean, goitibeherako zertxobait beherago, gure Apple ID kontua saioa hasita dagoela ziurtatuko dugu, hau da, aktibatuta dagoela, bestela "Konektatu ..." sakatuko dugu eta gure Apple IDa sartuko dugu.\nHurrengo urratsa oso erraza da, baina azaldu baino lehen jakin behar duzu iTunes-en azken bertsioetan leiho nagusia aldatu egin dela eta bisualki aldatu dutela erakargarriagoa izan dadin. Gailuen bila erotu eta ikuspegi ordenatuagoa izan ez dezazun, goiko menura joatea gomendatzen dizugu, egin klik gainean "Erakutsi" eta, ondoren, goitibeherako botoian, egin klik gainean "Erakutsi alboko barra".\nHiru urrats sinple hauen ondoren, oraingoz lurra prestatzean datza, benetan interesatzen zaigunera joango gara, hau da, zure iDevice sinkronizatzera, hau da, edukia iTunes eta gailuaren artean trukatu ahal izateko.\nOndoren, adibidez, iPad-a hartu eta ordenagailura konektatuko dugu kargatzeko erabiltzen duzun tximista-USB kablearekin. Atalean ezkerreko alboko barran automatikoki agertzen dela ikusiko duzu "Gailuak" zure iPad izena. Kontuz ibili behar da, izan ere, sinkronizatzeko klik eginez gero, aurretik eztabaidatu dugun galdera egingo dizu eta onartzen baduzu eduki guztia ezabatuko du.\nSinkronizatu aurretik egin behar dugun hurrengo urratsa gailuaren segurtasun kopia bat egitea da, ezbeharren bat gertatuz gero eta erosketak transferitzea. Argi dago kopia iCloud-en aktibatu baduzu gailuak hodeian kopia bat izango duela dagoeneko, baina batzuetan ez dugu konfiguratuta dena kopiatuta dagoen bezala hodeian 5Gb libre ditugulako, beraz kopiaren tamaina handiagoa da ezin duela egin esango digu. Zertara goazen, tokiko segurtasun kopia egiteko, egin klik saguaren eskuineko botoiarekin zure iPadaren izenean aurreko ezkerreko leihoan eta aukera hori ematen duen menu pop-up bat agertuko da eta egin klik gainean. Kopia amaitutakoan, hurrengo pausoa erosketak transferitzea da, beraz, datuak dituzun aplikazioak badituzu, aplikazioaren kopia iTuneseko datuekin egingo da, liburutegiak dagoeneko jakingo duela gain. aplikazio horiek zureak dira, ordenagailuaren baimenean jarritako ID berarekin deskargatu direlako.\nBi urrats hauek amaitutakoan, sinkroniza ditzakegu hemendik aurrera, iPad-a konektatzen zaren unetik iTunesek liburutegia eguneratu eta fitxategiak trukatzeko iPad-era sartzeko aukera emango dizu.\nInformazio gehiago - Twitter #Music dagoeneko iritsi da Espainiara\nArtikuluaren bide osoa: Gadgeten berriak » General » software » Tutoriala: sinkronizatu iTunesekin datuak galdu gabe\nLost Planet 3 analisia


Almadiaren V. Herri-lasterketa - Almadías de Navarra\nAlmadiaren V. Herri-lasterketa\nUrte berria hasi da eta proiektu berriz beterik dator, horietako bat “Almadiaren V. Herri-lasterketa”. Almadiazainek maiatzaren 4an almadia Ezkan behera garraiatzeko prestaketa lanak hastearekin batera, bestelako ekintzak ere abian jarri ditugu.\nEgun horretan, gure ibaietan almadiazain izandako guztiak lagun, sentsazioz eta zirraraz beteriko bidaia eginen dugu, ez almadiazainek ez lasterketan saridunak izan direnek hitzez azaltzen ez dakitena.\n“Ez dut inoiz horrelakorik sentitu”. Esaldi hori entzuten dute almadiazainek, norbaitek almadia batean lehen aldiz Ezkan beherako jaitsiera egin eta gero.\nZeuk ere gurekin bat egin dezakezu eta gure historiaren zati bihurtu. Ez galdu!\nAPIRILAK 27, ALMADIAREN IV. HERRI-LASTERKETA\nIzen-emateak zabalik martxoaren 15etik aurrera: www.rockthesport.com edo www.almadiasdenavarra.com web orrietan.\nBataz beste, 2.800 milioi bihotz taupada behar dira bizitza bat osatzeko eta taupada bakar baten falta nahikoa da berarekin akabatzeko Ez da bidezkoa!\nHemendik urte batzuetara, teknologiak gaur egungo suspertze sistemak zaharkituak utziko ditu. Baino geldiune baten aurrean, desfibriladore automatikoak dira gure itxaropena gaurkoan. Almadiaren Herri Lasterketan lortzen diren etekinekin, desfibriladore automatiko bat ezarri nahi da Burgi-ko Aita Tomas Plazan. Lagundu eta batu bizitzara.\n– Izen emateak\n– Laguntzeko beste era bat. Ez daukazu zertan korri egin, izena eman eta horrela ere lagunduko duzu.\nTxikientzat eta familientzat Haur-lasterketa izanen da apirilaren 21ean, larunbata.\nGure berri jasoko duzue. Laster arte.\nBurgin elkar ikusiko dugu!


Frankotiradorea eta hiritarrak - Baga, biga, bloga!\nIrudikatu ezazue hiri bat, hiri arrunt bat. Hiritarrak etxetik atera eta bakoitza bere zereginetara abiatzen da goizero: iturginak daude, abokatuak, irakasleak... Haur, gazte eta heldu, nor bere zereginetan ari izaten da. Hiri horretan, beste guztietan bezala, badaude lantegiak, dendak, eskolak... Eta badaude, nola ez, inbiriak, ezin ikusiak... eta baita maitasuna ere. Hiri guztietan bezala, bestalde.\nGauza bat dute galarazia hiri horretan: ezin dira etxeetako teilatuetara igo; are gehiago, ezin dute gora, teilatuetara, begiratu ere egin; debekatua dute, zeharo. Izan ere etxeetako teilatuetan frankotiradore zoro bat bizi da. Inork ez daki ez noiz ez zein teilatutatik egingo duen tiro. Ez dago tiroetatik salbu bizitzerik, etxean zaudela ere, leihoren batetik aka zaitzake frankotiradoreak. Ez da ezaguna egunean tirokatuko duen jende kopurua. Ez eta tiroz jotako horietatik zenbat zauritu eta zenbat hildako izango diren.\nFrankotiradore zoroak edozein garbitu dezake -ume, gazte, heldu, zahar-, edozer egiten ari delarik -pasieran, lanean, kafea hartzen-. Ez dago jakiteko modurik noiz, non, zein teilatutatik helduko den bala. Gauza seguru bat bada, ordea, hiri honetako biztanleentzat: egunen batean frankotiradore zoroaren tiro batek eramango ditu hiritik. Goiz ala berandu -goizegi beti, egia esan- hiri honetako biztanle guzti-guztiak hilko ditu teilatuan bizi arren inork ikusi ez duen hiltzaileak.\nEta pentsatuko duzue, agian, hiritar espantatu hauek egun guztian izango dutela frankotiradorea gogoan, uneoro arituko direla hizketan beren zorigaitzeko patuaz, burumakur biziko direla, jakinik edozein momentutan aukeratu ditzakeela teilatuetako asesinoak. Ez, ba: frankotiradorea ez da hiri honetako biztanleen arteko solasetan agertzen, ez bada txantxa eta txisteetan; eta hiritar guztien ustea da inguruko guztiei helduko zaiela ordua beraiei baino lehenago: horrelakoa da bizitza, lagunok, denok hilko gara inoiz eta bla bla bla.\nEta pentsatuko duzue, agian, inozo eta axolagabe hutsak direla hiri honetako gizajo hauek heriotz ezinbesteko horri lepoa emanda bizi direlako. Ez zaitezte oso zorrotzak izan eurekin, seko erotuta ez amaitzeko bide bakarra horixe dute-eta.\nJ.-rentzat, frankotiradore madarikatuak zauritu berria. Sendatu zaitez arin.


Beyoncék begano bihurtu nahi zaitu — Gaztezulo\nBeyoncék begano bihurtu nahi zaitu\nBeyoncék begano bihurtu nahi zaitu Abeslariak bere kontzertuak ikusteko bizi osorako sarrerak oparituko ditu; trukean, haragia jateari utziko zenioke? https://www.gaztezulo.eus/albisteak/beyoncek-begano-bihurtu-nahi-zaitu https://www.gaztezulo.eus/albisteak/beyoncek-begano-bihurtu-nahi-zaitu/@@download/image/VEGLANDING.jpg\nAbeslariak bere kontzertuak ikusteko bizi osorako sarrerak oparituko ditu; trukean, haragia jateari utziko zenioke?\nBeyoncé mundu mailako abeslari ezagun eta mediatikoenetako bat da, eta bere jarraitzaileek denetarik egiten dute bera jarraitzeko... baita dieta aldatu ere! Jarraitzaileen osasuna hobetu eta ingurugiroa babesten laguntzeko asmoz, abeslariak erronka bota die; bere kontzertuak ikusteko bizi osorako sarrerak oparituko ditu, trukean, begano bihurtzen direnei!\nThe Greenprint plant-Diet Diet, Best Body, Better World proiektua Jay-Z bere senarrarekin batera jarri du martxan, eta bertan, haragia jateari uzteak ingurugiroan duen inpaktuaz hitz egiten dute. Bizi osorako sarrerak lortzeko ere bertan eman behar da izena; hori bai, 18-30 urte bitarteko AEBetako herritarrei soilik bideratutako lehiaketa da. Eta zu, begano bihurtuko zinateke zure artista gogokoenak ala eskatuko balizu?


Orioko emakumezkoen txalupak zilarra lortu zuen Euskadiko Iraupen Txapelketan - Orio - Karkara.eus\nOrioko emakumezkoen txalupak zilarra lortu zuen Euskadiko Iraupen Txapelketan\nKarkara 2020-03-03 08:47\nArgazkia: Iñaki Suarez Calleja\nKaiarriba-Donostiarra izan zen garaile igandean Legution jokatutako estropadan.\nIgandean Euskadiko Iraupen Txapelketako estropada jokatu zen Legution, eta Orioko emakumezkoen traineruak zilarra lortu zuen. Kaiarriba-Donostiarrak irabazi zuen lehiaketa, Oriori 4 segundoko aldea aterata. Hirugarren Deustu izan zen, Oriok ia minutu erdiko aldea atera zion.\nXanti Zabaleta 23 arraunlarirekin ari da lanean neguan, eta probatik probara, aldaketak egiten ari da. Hauek dira igandeko zitan arraun egin zuten estropalariak: Vicky Piñeiro, Ohiane Iraola, Leire Garate, Edith Uranga, Udane Hoyos, Garazi Oliden, Sandra Piñeiro, Lukene Lizaso, Nerea Badiola, Amaia Galdos, Itxaso Azkonobieta, Itziar Olasagasti, Ane Arruti eta Nadeth Agirre (Patroia).\n4.) 16:48,38_ TAK Oria\nGipuzkoako Batel Ligan bi garaipen\nOrioko harrobiko 11 batela Errenterian izan ziren larunbatean, Gipuzkoako Batel Ligako 6.jardunaldian. Orioko arraunlariak bi garaipenekin itzuli ziren etxera; infantil eta jubenil neskek lortutakoak, hain zuzen ere.


Artikoko izotzaren desagertzea - GARA\nMikel SUSPERREGI (m.susperregi@carbonicacapital.com)\nSarritan esaten da Artikoa dela gure planetaren eremu sentikorrena tenperatura globalari dagokionez, eta aldi berean berotze globalaren termometro fidagarriena. Aldaketa klimatikoarekin batera eta planetaren berotzearekin, Artikoko izotza urtero etengabe urtzen ari da eta udan zehar erabat murrizten da. Datozen hamarkadetan zalantzarik gabe bere amaiera ikusiko dugu. Aurreikuspen zientifikoen arabera, 2050 baino lehen guztiz desagertuko da Artikoko izotza.\nKomikoa iruditzen zait aurreikuspen horrek harridura sortzen duela ikustea, gure ekintzen ondorio zuzena da-eta. Ezin dugu teknologikoki ezer egin hau ekiditeko. Ondorioa ez da apokaliptikoa baina halabeharrezkoa da.\nPlanetaren sasoiak jarraituz, udan bertako izotza urtu egiten da, eta neguan berriz izoztu. Izotz geruzaren azalerak urtero puntu maximo eta minimo bat ditu (normalean hilabete honetan). Zikloa urtero errepikatzen da.\nNASAko zientzialariak duela hogeita hamahiru urte hasi ziren sateliteko irudiak biltzen izotzaren azalera neurtzeko. Irudiek erakusten dute orokorrean 1980tik gorabeherak izan badira ere, murrizketa dramatikoa izan dela.\nSateliteko irudiok erakusten dute adibidez 1991tik 1995era izotzaren azalerak gorantz egin zuela, eta 2000. urtera arte berriz beherantz. 2008tik 2010era gorakada nabarmen bat izan zen, baina geroztik, gaurdaino, gutxitze dramatikoa. Beraz, datuak ez dira sinpleak eta epe luzeko irudiari begiratu behar diogu, ez urtez urtekoari.\nAurten, irailaren 16an, inoiz izan dugun punturik baxuena neurtu zen. Ordura arte udaran izotza urtu egin zen eta hilaren 17tik aurrera berriro izozten hasi da, neguko zikloa hasiz.\nIrailaren 16an, Artikoko izotzak 3,4 milioi kilometro karratu zituen, hau da 1980an neurtu zenaren erdia. Beste modu batean esanda, Alaskaren neurriaren bikoitza da galdu den azalera. Azken bost urteetan berriz %20 galdu da, Texasen azalera.\nDatuok oso dramatikoak dira, eta azaleraz gain ohartu dira baita ere meheagoa dela izotz geruzaren loditasuna. Beraz, guztira, azaleraren datuek erakusten dutena baino larriagoa da benetako datuek atzean dutena.\nBestalde, izotzaren murrizteak aukera berriak sortu ditu. 2005az geroztik Errusiaren ipar kostaldea itsasontziek zeharkatu dezakete Asiatik Europarako bidean. Ondorioz, Koreako itsasontziek bide hori erabiltzen dute udaran, 10.000 kilometroko bidaia da, bi astez luzatzen dena. Artikoa ez balute erabiliko, bidaiaren luzera bikoiztu egingo litzateke Indiako itsasorako bidea hartuz lehendabizi, eta Suezko kanala zeharkatuz ondoren.\nArgi dago azpiegitura berri asko behar dela itsas ibilbide horiek prestatzeko, garraio enpresek beharrezkoak diren zerbitzuak izan ditzaten. Aldi berean, Artikoak gas eta petrolioaren esploraziorako aukera berriak zabaltzen ditu, eta tirabira ugari izan dira dagoeneko eremu horren subiranotasunari buruz, Errusia, Kanada eta Korearen artean.\nAukera nire eskuetan balego, itsasontzien parte Artikoko hartzak aukeratuko nituzke, baina oraingo honetan gure ordez badirudi Naturak aukeratuko duela.


Herriko futbito eta saskibaloi-zelaiak berrireki ditu Laudiok - Deia\nLaudioko futbito eta saskibaloi-zelaietariko bat. Laudioko Udala\nLaudioko futbito eta saskibaloi-zelaietariko bat.\nLAUDIO. Deseskalatzearen hirugarren fasearekin batera, gero eta gehiago dira kalean eta leku publikoetan egin ahal diren ekintzak. Hala, Laudioko Udalak herriko futbito eta saskibaloi-zelaiak ireki egin ditu berriro. Hori bai, Udalak argi utzi du erabiltzaileek ezarritako segurtasun neurriak bete behar izango dituztela, hala nola, gehienez 20 pertsonetako taldeetan egitea kirola.\nGaurtik aurrera erabili ahal izango diren espazio publikoen artean, Ugarteko futbito-zelaia, Lamuza parkeko multzoan dagoen balio anitzeko kantxa eta saskibaloirako eta futbitorako erabiltzen den Aldai plazako pista daude. Arrañon, deposituaren gainean dagoen futbito-eremua eta Landeta kalearen inguruan dagoen beste eremu bat ere erabili ahal izango dira. Garrantzitsua da gogoratzea Ellakuri eta San Martin futbol-zelaiak itxita daudela oraindik.\nHAUR-PARKEEK ITXARON EGIN BEHARKO DUTE\nEstatuaren zati handi bat sartu den 3. fasean merkataritza-gune batera joan eta gune komunak eta aisialdikoak erabil daitezkeela kontuan hartuta, pertsona askok galdetzen dute zer gertatuko den haur-parkeekin, horiek zigilatuta baitaude Laudioko alarma-egoera ezarri zenetik.\nJoan den ekainaren 6ko Estatuko Aldizkari Ofizialari (BOE) edo 7. igandeko Euskal Herriko Agintaritzaren Aldizkariari (EHAA) erreparatuz gero, baztertu egin da haur-parkeak 3. fasean irekitzeko aukera, ez baititu aipatu ere egiten. Horregatik, oraingoz ez dago baimenduta udalerrian dauden haur-parkeak erabiltzea.\nUdalak, orain arte bezala, Osasun Ministerioak edo Eusko Jaurlaritzako Osasun Sailak datozen egunetan egiten diren aldaketen berri izateko ezartzen dituen jarraibideak beteko ditu.


Berdoas - Wikipedia, entziklopedia askea.\nBelloc-Saint-Clamens, Mirande, Ponsampère, Saint-Martin, Saint-Maur, Saint-Médard eta Saint-Michel\n212 (%50.5) 212 (%50.5)\nBerdoas (okzitanieraz Berdoas, frantsesez eta ofizialki: Berdoues) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 492 biztanle zituen.\n2007an Berdoues udalerrian erroldatutako biztanleak 404 ziren. Familiak 172 ziren, horien artean 40 pertsona bakarrekoak ziren (36 bakarrik bizi ziren gizonak eta 4 bakarrik bizi ziren emakumeak), 72 seme-alabarik gabeko familiak ziren, 56 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 191 etxebizitza zeuden, 172 familiaren etxebizitza nagusia ziren, 10 bigarren erresidentzia ziren eta 9 hutsik zeuden. 171 etxeak ziren eta 5 apartamentuak ziren. 172 etxebizitza nagusietatik 147 bere jabearen bizilekua ziren, 17 alokairuan okupaturik zeuden eta 8 doan lagata zeuden; 4 etxek gela bat zuten, 6 etxek bi zituzten, 13 etxek hiru zituzten, 55 etxek lau zituzten eta 94 etxek bost zituzten. 144 etxek euren parking plaza propioa zuten azpian. 63 etxetan ibilgailu bat zegoen eta 97 etxetan bat baino gehiago zituzten.\nBerdoues udalerriko biztanleria-piramidea 2009an .\n2007an lan egiteko adina zuten pertsonak 245 ziren, horien artean 178 aktiboak ziren eta 67 inaktiboak ziren. 178 pertsona aktiboetatik 171 lanean zeuden (100 gizon eta 71 emakume) eta 7 langabezian zeuden (2 gizon eta 5 emakume). 67 pertsona inaktiboetatik 32 erretiraturik zeuden, 11 ikasten zeuden eta 24 "bestelako inaktibo" gisa sailkaturik zeuden.\n2009an Berdoues udalerrian 179 unitate fiskal zeuden, 439 pertsonek osaturik. Pertsona bakoitzeko diru-sarrera fiskalaren mediana urteko 16.941 euro zen.\n2007an zeuden 21 komertzioetatik, 2 janari enpresak ziren, 8 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 3 zerbitzu enpresak ziren, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 autoeskola zen, 1 igeltseroa, 2 margolariak, 1 zurgina eta 1 iturgina.\n2000. urtean Berdoues udalerrian 25 nekazaritza-ustiategi zeuden, 624 hektarea erabiltzen.\nBelloc-Saint-Clamens (3,6 km)\nMirande (3,7 km)\nSaint-Martin (3,7 km)\nPonsampère (3,9 km)


Gizarte | Historia | Xuletas, chuletas para exámenes, apuntes y trabajos\nEscrito el 22 de Mayo de 2007 en vasco con un tamaño de 3,71 KB\nkuantitatiboa: gizon-emakumeen kopuruan oinarritzen da. Irizpide hori aldatu egiten da herrialde batetik bestera.\nKualitatiboa: kontuan hartzen dira, biztanle-dentsitatea, populatze mota bildua, azpiegituraren eskaintza zabala, biztanleel batez ere hirugarren sektorean lan egitea..\nPlano irregularra:kale estuak eta bihurriak.itxura batena ez dago ordenarik eta eraikin gabeko ezpazioak falta dira.biztanleen erakundearen arabera jarraitu dute eraikitzen.horrelako planak hirietako zatirik zaharrena da.\nplano ortogonala:kaleak zuzenak eta zabalak dira eta perpendikularki gurutzatzen dira. XIX. mendeko zabalguneetan nahiko ohiakoak dira.\nplano lineala:forma luzatua du,komunikabide baten ondoan edo ibai baten ondoan edokostan garau delako.\nplano erradio-zentrikoa:zentro bat oinarri eta erreferentzia hartua kaleak hortik abiatzen dira, modu erradialean, eta artean beste kale zentrokide batzuen bidez komunikatzen dira.\n4. hiri egitura:\nalde zaharra: hiri-bilbe itxia ditu, hiriaren zati txiki bat hartzen du eta eraikin eta monumentu historikoak eta artistikoak kokatzen dira. etxebizitzak berritzeko laguntzak ematen dira, oinezkoei ematen zaie lehentasuna.\nzabalgunea:industrializazioarekin, biztanleria izugarri hazi zen.harreziak eraitsi, espazio berriak sortu XIX. mendearen erdian eta XX. mendearen hasieran.Plano ortogonaletan eta kale zabaletan oinarrituta eraiki ziren, burgesiaren etxebizitzak koka zitezen: zolaketa, estolderia, ur-hornidura, berdeguneak. XIX, mendean trenbideen inguruetan industrialdeak eta langileen auzoak sortu ziren. askotan bilbe itxikoak, kalitate apaleko etxebizitza txikiekin.gaur egun batzuk birmoldatu egin dituzte, beste batzuk, hondatuta jarraitzen dute.\nhiriaren kanpoaldea: hirigunetik urrunduta dauden auzoak dira. azken hamarkadetan sortuak. batzuetan herriak bereganatu ditu, nekazaritza-inguruneetako lurrak eta bizimodua hirikoarekin nahastu dira.ingurune hauel bereizten dira:\nA- bizitegi izaerako auzoak: ondakin materialekin egindakoak, ilegalki, es daukate oinarrizko zerbitzurik.\n.lotarako auzoak, familia bakarreko etxebizitzak edo etxaldi handiak dituztenak.\n. goi mailako biztanleen bizitegi-auzoak, familiabakarrekoak, elkarri atxikitakoak\nB-industrialdea: garraio bideen ondoan, batzuk inolako kontrolik gabe, beste batzuk, nabe ugari dituzte.\nC-ekipamendu inguruneak: merkataritzarako eta zerbitzuetarako gune handiak dira.ikastetxeak, kiroldegiak. neurrian espazio zabala eta lurzoru merkea bilatuz.\netxebizita gutxi:etxebizitzen oso prezio altuak dituzte, eta siolik errenta handieneko pertsonek eros ditzakete. errenta txikiak dituzten hiritarrek interes txikiko maileguetara jo behar izaten dituzte edo etxebizitzen promozio publikoetara.\nudalen finantza arazoak: hiriek sortzen dituzten gastu ikaragarrien ondorioz, zirkulazio-arazoak eta hiriaren beraren neurrien eta hazkundearen kontrola ere hiriek izan ohi dituzte arazoak dira.\nhiri.egitura gizarte arazoak plano ortogonala bizitegi auzoa gizarte-18 plano irregularra xix mendeko trenbideen historia hiri morfologia alde zaharra HIRI KONTZEPTUA gizon-emakumeen kopuruan oinarritzen plano erradio zentrikoa hirietako arazoak hiri plano motak zabalgunea gizarte ekipamendu-inguruneak Industrialdea populatze bildua hiri erradio zentrikoa garraiobideen historia plano lineala langile auzoaren historia gizarte historia


ERROMERIA, ZIRKUA ETA MARGOAK; HAUR «BIHURRIEN» JAKIN-MINA JAIETAN ASETZEN | Euskal Herria | GARA Euskal Herriko egunkaria\nPIRATA BIHURRIEN ERROMERI\nDaniela Mejias artista txiletarrak mandalak erabiltzen ditu haurren psikologia aztertzeko. Aste Nagusian dabil bere teknika ezagutarazten.\nEz zen giro atzo Donostian. 12.00etan euri zaparradak eman zigun ongietorria, Flamenkan bost euli eta beste bost pirata bakarrik zeuden –lana egitea egokitzen zitzaien horiek–. Badakigu nolakoak diren Euskal Herriko udarak eta larunbat gauerdian hasitako euri jasak ez zuen atertzeko asmorik. Ez behintzat arratsaldera arte. Kronika hau zeharo ezberdina izan zitekeen gure lagun Eki agertu izan balitz. Baina huts egin zuen –agian oraindik biharamunarekin egongo zen, eta guztiok dakigu nolako gogorra izan daitekeen biharamun on bat–.\nEta, zer egin horrelakoetan? Zer egin zure aliatu onenak huts egin dizunean? Etxean geratzea aukera ona da, baina zure hiriko jaiak izanda... Ez, ez dago etxean geratzerik. Eta bagenekien, nola edo hala, Donostiako piratak gerra emateko prest itzartuko zirela. Kasu honetan, baina, Bulebarrean batu ziren helduak izan ziren azkarrenak, Euskaldantza Muxikoak taldearen doinuei jarraituz oinak mugituz. Zer axola euriak? Zira eta aterkiak salbazioa dira.\nEgiatan salbazioa izan zena, baina, kaiko karpak izan ziren. Eta gaitz-erdi! Pirata Bihurriek Erromeria Eguna zuten eta Urgullerako igoera bertan behera utzi behar izan zuten. Esan bezala, euriak erabat baldintzatzen du eguna. Halako boterea du madarikatuak...\nBaldintzatu bai, baina oraindik ez da zapuzteko gai. Kaimingaintxo izan zen pirata bihurrienen egoitza. Trikiti eta pandero hotsek kolorea eman zioten jaiguneari. «Lastima da, Urgull mendian haurrak askatasun osoz aritzen dira, leku handia da», esan ziguten Haizea eta Ander begiraleek. Pirata Bihurriak kofradiak haurrentzako Aste Nagusi Pirata antolatzen du, egun guztietan partaide izateko. Eta garrantzitsuena, pirata sentitu daitezen txiki-txikitatik.\nEta sentitu, sentitzen dira. Egiari zor, ingurukoek ere ematen diote prestigio hori. Nahikoa da diaboloa hartu, aterrunea aprobetxatu eta, turista artean, berarekin jolasean ibiltzea. Turista bikote baten bi seme hurbildu dira, kuriositatez, inbidia apur batekin; ezetz asmatu zer daukaten eskuan? Bai, izozkia. Diabolodunak ez dio ezta begiratu ere egin, pozik da olgetan, boteretsu sentitzen da. Ez al da esanguratsua? Kortsarioei aurre egiteko prest dago.\nFlamenkan, eguerdian, agertu zen pirata bihurriena 22 hilabeteko haurra izan zen. Gunea guztiz ezagutuko balu bezala aritu zen, jira eta buelta, dantzan –euritan dantzan ere bai–. Badu harrobia piraten mugimenduak. «Hirugarren umea da, ikasia dator», esan zigun bere amak.\n“Ok” keinua ere egin zien trikiti eta pandero jotzaileei, gainerako haur eta begiraleak aulki jolasean zebiltzala. Hiru aldiz “ok”, badaezpada ere, gustura zebiltzala egiaztatzeko edo. Ninja jolasean ere aritu ziren eta umetan ere gertatzen da animatu eta sosoen arteko banaketa; honi aurre egiteko ama bat saiatu zen semea animatzen: «Ninja izena badu jolasak, dibertigarria izan behar da, derrigor». Ez zuen lortu semea animatzea; distantzia hartu eta kamerari heldu zion. Txikitatik ditugu lehentasunak.\nBegirale eta gurasoek osatzen dute kofradia. Piraten mugimenduak herritarren neurrira egindako jaiak antolatzen ditu eta Bihurriak horren erakusle dira. Zirku tailerra ere eskaini zuten. Haurrak, jolasak eta kulturak lotura estua dute. “Gure zirkua” daukagu eta Kaimingaintxon malabar eta diabolo artean ibili ziren haurrek irudikatzen dute jada euskal zirkua.\nKultura eta hezkuntzarekin jarraituz, bazkalostean parada egokia zegoen Kontxako pasealekuan. Arte tailerra eskaintzen ari da emakume talde bat, modu pedagogiko eta baita psikologikoan ere –atzo jakin genuen moduan–.\n“Arte Nagusia, emakumeak artea egiten” deiturarekin programa ofizialean agertzen da haurrei eskainitako tailerra; baina KA-Kultur Alternatiboko kide Gladys Lopezek zehaztu zion GARAri udalak baimena bakarrik kudeatu duela.\nDaniela Mejias arte terapeuta txiletarra izan da azken gonbidatua. Mandalen bidez haurren psikoanalisia egin daitekeela ziurtatzen du eta larunbatean emandako tailerraren ondotik ondorioztatu zuen «hemengo haurrak osasuntsuak» direla.\nArratsaldeko laurak aldera, lotsati ziren Donostiako haur batzuk –Flamenkan zeudenak ez, jakina– baina artista txiletarrak azaldu zuen larunbatean ama bat joan zitzaiola bere haurraren marrazkiaren esanahiari buruz itaun egiten. «Banantzeko prozesuan zegoen eta jakin nahi zuen bere haurrak nola zeraman guztia; erabili zituen kolore eta egin zuen mandalaren arabera, alabak ondo zeraman, pozik zegoen». Artea aberasgarri izan daiteke eta haurren jakin-min zein beharrak ase ditzake jaietan ere.


Tikili-tokolo zirkuan | Ikaselkar\nHome —› Tikili-tokolo zirkuan\nEsku artean duzun Tikili-tokolo zirkuan hau Kuku emozio-programaren barnean beldurra lantzeko dagoen horma-irudia da.\nOinarrizko 6 emozio lantzen ditu: poza, beldurra, haserrea, tristura, nazka eta sorpresa. Eta mozio horiek lantzeko zenbait baliabide eskaintzen ditu: album ilustratuak, horma-irudiak, jolasak eta emozio-txartelak. Esku artean duzun hau da horma-irudi horietako bat.\n1.- Lasaitu ezazue, hitz eta keinu atseginez. Gogoratu esaten diogunak baino gehiago gure jarrerak eta presentziak emango diola lasaitasuna eta segurtasuna.\n2.- Lagundu hitzetan jartzen zer eta non sentitzen duen. Lagungarri izan daiteke honelako galderak egitea:\n● Zerk eragin dizu emozio hau ?\n● Zer egin dezakezu hurrengo batean beldurra beste era batera\n3.- Arnasketa-ariketak ere oso lagungarriak izan daitezke.\n4.- Lasaitzen laguntzen dion objektu, giro, usain edo txokoren bat identifikatu\n(momentuan pentsatzea zaila da; lehenagotik badugu, hobe, edo, bestela, lasai\ndagoen batean hitz egin).\n5.- Haurrak biziki maite du gurasoen haurtzaroko istorioak entzutea. Behin\nlasaitzeko bidean dela, kontatu beldurrak gainditu zenituen une haiek.\n● Nor ikusten duzu beldur dela? Nola dakizu?\n● Beldur den hori zergatik da beldur?\n● Zu, haren egoeran, nola sentituko zinateke? Ondorioz, zer egingo zenuke?\n● Noizbait sentitu al zara horrela? Kontatuko duzu noiz eta nola? Zer egin\n● Pertsona bakarra al dago beldurtuta? Heldurik?\n● Egoera berak beldurra ematen al die guztiei? Eta zuri? Eta niri?\n– Aipatzea nor dagoen beldurtuta ikusleen aldean, eta zergatia agertoki aldean topatzea: (goitik behera eta ezker-eskuin) emakume balari begira dagoen neskato motosduna; elkar besarkatuta dauden bi neskato; bi motosdun neskatoa; begiak estalita dauzkan mutikoa; puxikari begira dagoen gizona; armiarma gainean duen gizona; azkazalak jaten ari den mutikoa; amaren eskumuturrari eusten ari zaion neskatoa; beldurra, elkarri eusten ari zaizkion boskotea; untxia agertu zaion gizona eta inguruko boskotea; bizarra erretzen ari zaion gizona.\n– Agertoki aldean beldurra eragiten dieten egoera eta ekintzak identifikatzea eta horiez hitz egitea (egoera errealetara ekar daitezke bertan agertzen diren zirkuko egoerak eta beldurrak).\nHaurrei emozionalki adimentsuak izaten laguntzeko, garrantzitsua da testuinguru aberats eta aproposak eskaintzea, eta horixe eskainiko dizu esku artean duzun Tikili-tokolo zirkuan honek. Erantsi Kuku bildumako gainontzeko baliabideak:


Bilbobusek puntako orduetako zerbitzu guztiak mantenduko ditu - Deia\nBilbobusek puntako orduetako zerbitzu guztiak mantenduko ditu\ndeia.eus 26.03.2020 | 11:35\nBilbobuseko hainbat autobus Bilbotik. Bilboko Udala\nBilbobuseko hainbat autobus Bilbotik.\nBILBO. Koronabirusak eragindako egoera berezia dela-eta, hainbat pertsona lanera joateari edota normalean egin ohi zituzten jarduerak egiteari utzi egin diote eta, horren ondorioz, garraio publikoaren eskaera jaitsi egin da. Hori dela eta, Bilboko Udalak Bilbobusen zerbitzua murriztea erabaki du, konkretuki ehuneko berrogeita hamarrean. Hala ere, puntako orduetako zerbitzuak guztiz mantenduko ditu.\nBasurtuko eta Santa Marinako ospitaleetatik pasatzen diren lineak ez dira sartuko berrantolaketa honetan eta, horrenbestez, betiko moduan funtzionatuko dute ordutegi guztietan.\nBihartik aurrera, Bilbobusen zerbitzuak bost ordutegitan banatuko dira. Honela funtzionatuko dute, asteko egun guztietan, jaiegunak barne:\n9:00ak arte, zerbitzuaren % 100 linea guztietan.\n9:00etatik 12:00etara, zerbitzuaren % 50.\n12:00etatik 15:30era, zerbitzuaren % 100 linea guztietan.\n15:30etik 20:00etara, zerbitzuaren % 50.\n20:00etatik zerbitzua amaitu arte, zerbitzuaren % 100 linea guztietan.\nNeurri honen helburua da eskaintza eskaerari egokitzea. Izan ere, eskaera % 85 inguru murriztu da azken bi astean. Aldaketa hau bihartik aurrera aplikatuko da (eguena, martxoak 26). Berrantolaketa honen bidez, bilbotar guztiak lanera eta ospitaleetara arazo barik joan daitezela ziurtatu gura du Bilboko Udaleko Mugikortasun eta Jasangarritasun Sailak.\nBilbobuseko autobusetan, higiene eta garbiketa neurriak indartzeaz gain, ahalik eta gehien mugatu da gehienezko okupazioa segurtasun-tartea mantentzeko eta erabiltzaileen nahiz gidarien osasuna zaintzen laguntzeko.\nBakarrik bizi diren agureak detektatzen laguntzeko plana abiarazi du Bilbok.


Gipuzkoako Aldundiak sektore gehiagotara hedatu ditu TicketBAIrekin lotutako laguntza zuzenak | Laboral Kutxa\nLaguntzak eskatzeko epea ere azaroaren 30etik abenduaren 15era luzatu da, eta 19 jarduera ekonomiko ezberdin gehiagok eskatu ahal izango dituzte\nGipuzkoako Foru Aldundiaren Diputatuen Kontseiluak Ekonomia Sustapeneko departamentuak martxan dituen merkataritzaren eta ostalaritzaren sektorean digitalizazioa sustatzeko programa hedatzea onartu du gaur. Laguntza lerro hau COVID-19aren pandemiaren testuinguruan martxan jarri zen Ekonomia Indartuz programaren parte da, eta bere helburua kolektibo hauei laguntzea da, gaur egun dituzten beharretan zein etorkizuneko erronketan. Programa TicketBAI proiektuarekin erlazionatuta ere badago; izan ere, laguntza jaso ahal izateko sistema honen bidez 15 faktura aurkeztuak izan behar dira, eskaera egin aurreko 15 egun naturaletan. “Gaur hartu dugun erabakia izan da, batetik, laguntza hauek merkataritza eta ostalaritzaz gain, beste 19 jarduera ekonomikotara zabaltzea; eta, bestetik, eskariak aurkezteko epea azaroaren 30etik abenduaren 15era luzatzea”, azaldu du Eider Mendoza foru bozeramaileak.\nForu arduraduna hedabideen aurrean agertu da gaur goizean, asteartero bezala, aste honetako Diputatuen Kontseiluan hartu diren erabakien berri emateko. Gogoratu duenez, guztira dirulaguntza lerro honek 1,5 milioi euroko zuzkidura du. Hasiera batean Gipuzkoako merkataritza eta ostalaritza sektorerako laguntzera zegoen bideratuta, eta orain Jarduera Ekonomikoen gaineko Zergaren beste 19 epigrafetara zabaldu da: Zura zerratzea eta industri prestakuntza; zurez erdi egindako produktuen fabrikazioa; eraikuntzarako zurgintza piezak, parketa eta zurezko egituren fabrikazioa sailean; zurezko ontzi eta sortaketen fabrikazioa; zurezko gauza ezberdinen fabrikazioa; kortxozko ekoizkinen fabrikazioa; ihizko eta kanaberazko artikuluak, saskigintza, brotxak, arraboten eta abarren fabrikazioa; zurezko altzarigintza; instalazioak eta muntaiak; obren amaiera; etxe eta eraikuntza ekipamendurako artikuluen txikizkako salmenta; etxerako, auto ibilgailuentzat eta bestelako kontsumo-ondasun zenbaitetarako artikulu elektrikoen konponketa; ile-apaindegiak eta gorputz apaindegiak; argazki-zerbitzuak, argazkietarako makina automatikoak eta fotokopi zerbitzuak; enmarkazio zerbitzuak; barneko dekoratzaileak eta diseinugileak; pintoreak, eskulturagileak, zeramistak, artisauak, garbitzaileak eta antzeko artistak.\nEstablezimendu bakoitzak 1.000 euroko laguntza jasoko du.


Iqmaraton - Ezarri Iqmaraton Free\nHorrela nahi izanez gero Iqmaraton , mesedez, saiatu jokoak horietako bat:\n"Zookeeper" With zure pantaila animaliak beteta. Gutxienez hiru animaliak berdin jarri lerroan puntu lortuz duzu. Horizontalki edo bertikalki sartu zaitezke. Zauden baino gehiago hiru animaliak berdin biltzeko gai bada puntuazio gehiago lortu ahal izango duzu. Ez arreta asko lortu, maila bakoitza gainditzeko denbora gutxi behar duzu. Maila bakoitzak apur bat gehiago, aurreko urtean baino zaila da.


kritiken hemeroteka » Robert Musscheri gorazarre\n« Ispiluan den “beste ni”-a | Hitz gutxi, baina ez hutsalak »\nRobert Musscheri gorazarre Iraitz Urkulo / Berton, 2013-01-28\n“—Robert, zure ustez, zerk mugiarazten du mundua? —galdetu zion Hermanek halako batean—. Nietzschek zioenez, ezkutuko indar hori boterea da; Marxen ustez ekonomia da; eta Freuden aburuz, maitasuna. Bada, zein dago zuzen zure ustez? Zerk bizi gaitu?\n“—Maitasunak bizi gaitu, Herman! Sakoneko indar hura maitasuna da. Edo nik hori sinetsi nahi dut behintzat. Horretan ados nago Freudekin”.\nRobert Mussche idazle flandriarraren bizitza gorabeheratsua hurbildu nahi izan digu Kirmen Uribek bere bigarren eleberriarekin. Aldi berean, protagonistaren istorioari lotzen zaizkio Herman Thiery eta Vic Opdebeeck bigarren mailako pertsonaiak, Roberten adiskide eta emazte, hurrenez hurren. Narrazioaren zatirik handiena gatazka giroan garatuko da, gerrak markatu baitzuen haren bizitza. Izan ere, Musschek 36ko gerratik ihesi itsasontzi batean Gantera bidali zituzten haur euskaldunetako bat, Karmentxu Cundin izeneko neskatoa etxean hartzen duela hasten da liburua. Hortik denbora gutxira, Bigarren Mundu gerrak eztanda egingo du eta idazlea garai zailei ahal duen moduan aurre egiten irudikatuko zaigu, gatazka erraldoi hartan bete-betean murgilduriko pertsona engaiatu gisa.\nMussche ez da, inondik inora, eleberri tradizionala. Robert Musscheren zenbait pasarte biografikotan eta, argumentuak hurrenkera kronologikoa guztiz errespetatzen ez duen arren, Bigarren Mundu Gerraren kronikatzat har daitekeenaren gainean eraikia dago. Bi generoek, gehienetan txandaka aritzen badira ere, amaiera hurbildu ahala uztartzera jotzen dute. Nabaria da obra honen atzean dokumentazio-lana baina, eta hona hemen testuaren berezitasun bat, ageriegi geratzen da fikziozko istorioa izateko; ez hainbeste gertaera historikoak aipatzeagatik, datu horiek biluzik, askotan traman txertatu gabe ere emateagatik baizik.\nKarmentxu txikia da aurkitu dudan euskal munduaren arrasto bakarrenetakoa Uriberen lan honetan. Herman eta Vicen pertsonaiei dagokienez, ez da Robertekin zuten harremanari buruzko deskribapen zehatz-sakonik eskaintzen; horren ordez, bakoitzaren izaeraren zertzelada arinak ematen zaizkigu, datu historiko-objektibo ugarirekin nahasiak gehienetan, haien arteko elkarrizketa intelektualak tarteka. Oro har, zenbait unetan azalezkoegia iruditu zaidan molde narratibo hau, eguneroko detaile ñimiñoetatik abiatutakoa, idatzita ez dagoenaren indar iradokitzailean oinarritzen dela esango nuke.\nKontaketak aurre egin ahala, Uriberen prosazko sorkuntzan hain berezko duen lirismoak, honek eusten duen diskurtso hunkituarekin batera, pisu nabarmena galtzen dute hizkera zorrotz eta zuzenago batek ordezkaturik, ekintzaren gordintasuneranzko bilakaerarekin egokitasun erabatekoan. Bilbao-New York-Bilbao aurreko eleberriarekin konparatuz gero, narrazio askoz tradizionalago baten aurrean gaude. Badira, bestalde, autoreak istorio honetan nahiko modu eraginkorrean erabilitako baliabide interesgarriak: narrazio-maila eta hots ezberdinen txandakatzea, egitura epistolarra, Uribe bera pertsonaia bihurtua hain gustuko duen autofikzioaren bitartezko jolas metaliterario batean…\nEzustean harrapatu eta nahastuta utzi nau eleberriaren amaierak. Ez dut ulertu tentsio narratiboa bat-batean eteteko hautua, zertarako eta Mussche idatzi izana justifikatzeko. Lekuz kanpo iruditu zait jokabide hau, argumentuaren logika apurtzen duen neurrian. Jakin badakit, Uribek eskainitako hamaika aurkezpen-ekitaldi eta elkarrizketetan hala aitorturik, Aitzol Aramaiori egindako omenaldi txiki gisa uler daitezkeela azken hitzak; baina testua beregaina delako eta idazleak haren gainean egin ditzakeen adierazpen/azalpenek hura osatu edo baldintzatu ezin dezaketelako uste osoan, narrazioaren erritmoa hausteaz gain, foku aldaketak (protagonistari zuzentzetik obra lehen planoan jartzera igarotzen dena) diskurtsoaren barne-koherentziari erantzuten ez diolako sentsazioarekin itxi dut liburua.\nGainerakoan, Kirmen Uriberen pertsonaien ohiko izaera onberaren jabe da protagonista. Gerrako ankerkeriarekin kontraste bizian, bihotz oneko heroia, areago, martiria dugu Robert, eta Mussche, haren bizitza eta irudi ustez eredugarriari gorazarre egiten dion lana.


Fernando Morillo: beti erne — Gaztezulo\nFernando Morillo: beti erne\nFernando Morillo: beti erne https://www.gaztezulo.eus/albisteak/fernando-morillo-beti-erne https://www.gaztezulo.eus/@@site-logo/logoa.png\nFernando Morilloren literatur ekoizpena ikaragarria da. Genero guztiekin ausartu da, misteriozko eleberritik hasi, eta saiakera zientifikoraino. Aniztasun horren arrazoiak ez dira makalak. Txikitan fantasia eta zientzia-fikzioa irakurtzen zituen, eta gerora, Auster bezalako narratzaileak ezagutu zituen. Aresti eta Miranderi esker gure literatur ausartena dastatu zuen, eta musika ere ezin aipatu gabe utzi; Laboa eta Leterena, batez ere. Komikigintzari dagokionez, gure Ipurbeltzetik hasi eta Cimoc historikoraino, zerrenda luzea aipa genezake. Eta hauekin batera, bere adin bereko beste hainbat idazle euskaldun.\nIdazterako orduan, gauzak ulertu nahia du motibazio nagusi. Gazte literatura egiteko orduan, adibidez, nerabeen kezkak eta itxaropenak islatzen saiatzen da. Misterioa edo abentura lantzerakoan, jakinmin hutsez aritzen da, eta ez azaletik, gainera, edozein mozorro erabiliko baitu horretarako.\nIdaztea zaletasun zuen hasieran, eta beharra orain; afiziotik ofiziorako jauzia, bi hitzetan azaltzearren. Izan ere, hasieran jolasa zena erraietan daramala konturatu zen Morillo. Idaztea denborapasa baino zerbait gehiago da berarentzat.\nBeharbada, bere lanek izandako oihartzuna da Morillo bere belaunaldiko idazleengandik gehien bereizi duena. Teknologia berrien zalea, hainbat ikastaro zuzendu ditu idazleentzako baliabide berriak ezagutarazi nahian. Ezagutza hauek presentzia izan ohi dute bere liburuetan, dibulgazio zientifikoaren eta fikzioaren arteko nahasketa interesgarria sortuz. Beti erne dabil Morillo.\n Gudaoste ametsak (Kutxa, 1999)\n Bila nazatela (Ibaizabal, 1999)\n Sexu egunsentiak (Elkar, 2000)\n Erraldoi herrena (Alberdania, 2000)\n Bihotz nahasiak (Ibaizabal, 2001)\n Ortzadarra sutan (Elkar, 2002)\n Izar-malkoak (Aizkorri, 2002)\n Dorretxe zaharreko misterioa\n Leonardo da Vinci-ren biografia (Elkar, 2003)\n Arriskupean! (Ibaizabal, 2003)\n Eta ni zer! (Elkar, 2003)\n Gloria Mundi (Elkar, 2004)\n Gloria Mundi (Tartalo, 2004)\n Dragoien orroa (Elkar, 2006)\n Idoiaren agenda/Gariren agenda (Elea, 2005)\n Eragon (Itzulpena. Elkar, 2006)\n Andoitz eta Lurralde Ezkutuak\n Iratiko sorgin basatia (Ibaizabal, 2007)\n Sexi-menduz (Elkar, 2007)\n Suminaren estrategia (Elkar, 2008)